title: Zack Addy

text: Zackin paras ystävä on Tri Jack Hodgins. Vaikka aluksi selviääkin, että Zack ja Hodgins ovat kämppiksiä myöhemmin paljastetaan, että Zack vuokraa Hodginsin autotallin yläpuolella olevaa asuntoa. Zack tulee töihim Hodginsin kyydissä sillä hän ei aja autoa eikä polkupyörää.


title: Zack Addy

text: Juuri ennen tohtorinarvonsa suorittamista Zack kysyy Tri Saroyanilta saisiko hän työpaikan Jeffersoniasta. Saroyan vastaa ettei voisi päästää häntä oikeuteen todistamaan koska kukaan ei ottaisi häntä todesta. Sen jälkeen Zack kääntyy Angelan muotivinkkien puoleen, jonka jälkeen Zackilla on täysin uusi kampaus ja vaatevarasto. Saatuaan tohtorinarvonsa ja Angelan muodonmuutoksen Zack kysyy Saroyanilta uudelleen työtä, johon tämä vastaa myöntävästi.


title: Zack Addy

text: Toisen tuotantokauden lopussa Zack saa presidentiltä pyynnön lähteä Irakiin. Hänen velvollisuuksiaan siellä ei paljasteta ja hän kertookin asiasta vain Hodginsille ja Boothille. Zack näyttää haluavan lähteä, mutta puhuttuaan Boothin kanssa sodan todellisuudesta hän ei vaikuta enää yhtä varmalta. Hodginsin pyytäessä Zackia bestmanikseen mennessään Angelan kanssa naimisiin Zack ei suostu siltä varalta että lähteekin Irakiin ja kuolee, koskei halua Hodginsin muistojen omasta hääpäivästään olevan surun sävyttämiä. Kolmannen kauden ensimmäisessä jaksossa paljastetaan, että Zack on juuri palannut kolmekuukautiselta palvelukseltaan Irakista.


title: Zack Addy

text: Kolmannen tuotantokauden viimeisessä jaksossa "The Pain in the Heart" Zack saa kolmannen asteen palovammoja ja massiivisia kudosvaurioita (mm. hänen vasemman kätensä rusto tuhoutui) molempiin käsiinsä laboratoriossa sattuneen räjähdyksen vuoksi. Myöhemmin paljastetaan, että hän työskenteli Gormogonin kätyrinä ja räjähdyksen oli tarkoitus toimia hämäyksenä, jotta Gormogon pääsisi livahtamaan laboratorioon varastamaan luurangon. Gormogon (jota Zack kutsui "mestariksi") manipuloi Zackin heikkoa persoonallisuutta niin, että Zack uskoi tämän olettamuksien olevan kiistattomia, jopa niin pitkälle että hän tappoi edunvalvojan ja jakamalla tämän luut Jeffersonian säilytystiloihin. Zack pysyi silti lojaalina ystävilleen, satuttaen itseään pitääkseen Hodginsin turvassa ja antamalla ilmi Gormogonin talon sijainnin.


title: Zack Addy

text: Jakson lopussa syyttäjä Caroline Julian sanoo Zackin tunnustettua edunvalvojan murhan, voivansa lähettää tämän vankilan sijasta mielisairaalaan. Zack ei ole enää jakson jälkeen yksi päähahmoista, mutta sarjan luoja Hart Hanson on sanonut, että Zack saattaa vierailla sarjassa.


title: Zack Addy

text: Jaksossa "The Perfect Pieces in the Purple Pond" paljastetaan, että Zack saa psykologista hoitoa Sweetsiltä. Myös Angelan ja Hodginsin tiedetään olleen tekemisissä Zackin kanssa tämän vankeuden aikana.


title: Zack Addy

text: Jakson lopussa Zack pakenee instituutista. Paljastetaan, että hän olisi voinut paeta milloin tahansa muttei kokenut sitä aikaisemmin tarpeelliseksi. Autettuaan entisiä työkavereitaan tapauksen ratkaisussa hän palaa instituuttiin Sweetsin ja Boothin kanssa.


title: Zack Addy

text: Boothin luovutettua Zack Sweetsin käsiin, Zack kertoo Sweetsille ettei auttaessaan Gormogonia tappanut edunvalvojaa vaan kertoi vain tämän olinpaikan. Toisin sanoen Zack uskoo Gormogonin itse tappaneen edunvalvojan. Sweets yrittää saada Zackin kertomaan asiasta viranomaisille, mutta Zack kieltäytyy pelätessään joutuvansa vankilaan. Hän muistuttaa Sweetsiä ettei hän saa kertoa asiasta, koska rikkoisi muuten lääkärin ja potilaan välistä vaitiolovelvollisuutta.


title: Zack Addy

text: Neljännen tuotantokauden lopussa Boothin koomatodellisuudessa Zackia epäillään murhasta kun mies löydetään murhattuna suositusta Boothin ja Brennanin omistamasta yökerhosta. Zackia kuvataan "idiootiksi, joka joutui vankilaan murhasta jota hän ei tehnyt".


title: Zack Addy

text: Älystään huolimatta Zack on epävarma itsestään. Saatuaan tietää Brennanin seurustelleen oman oikeusantropologian opettajansa kanssa, Zack ajattelee useasti ääneen joutuuko hän joskus vastaavaan tilanteeseen Brennanin kanssa. Hänen kollegansa kuitenkin vakuuttavat hänet pian, ettei se ole mahdollista.


title: Zack Addy

text: Zackilla on on-off suhde "paleontologian Naomin", vaikka Naomi vihjailikin ensimmäisellä kaudella olevansa tyytymätön parin seksiin. Kolmannella kaudella pari menee yhdessä Jeffersonian instituutin Halloween juhlaan pukeutuneina lehmän etu- ja takapäiksi (jaksossa "The Mummy in the Maze"). Zackilla ei ole ongelmia tehdä sopimattomia kommentteja toisten henkilökohtaisista elämistä ja kysyikin Boothilta neuvoa seksiä ja naisia koskien, jonka Booth kuitenkin jätti huomiotta. Angela vastasi kerran Zackin kysymykseen ja antoi tälle kirjan (Kama Sutra) auttaakseen häntä (jaksossa "The Pain in the Heart").


title: Zack Addy

text: Zackin lapsuudesta tiedetään hyvin vähän. Jaksossa "The Wannabe in the Weeds" paljastetaan, että Zack oli lapsuudessaan laulaja. Kun Hodgins ei uskonut, Zack demonstroi kykynsä vaikkei se tuntunutkaan vähentävän Hodginsin epäilyjä. Zack oli kiintynyt ensimmäiseen mikroskooppiinsa (jakso "The Girl with the Curl") ja kuusivuotiaana hänellä oli silmälappu ("The Man with the Bone"). Tiedetään myös, että hän kävi yksityiskoulua ("Poika puussa"). Hänen kiinnostuksen kohteitaan ovat mm. lentokoneet, koripallon katselu ja sci-fi: "Firefly", "Taru sormusten herrasta", "Star Wars", "Stargate" sekä "Taistelutähti Galactica" Zack ei tanssi koskaan, sillä hänen on sanottu tanssiessaan "näyttävän maronetilta myrskytuulessa".


title: Zack Addy

text: Emily Deschanelin mukaan Zackilla on "lähes varmasti Aspergerin oireyhtymä", autismin spektriin kuuluva neurobiologinen erilaisuus. Vaikka Zack onkin hyvää tarkoittava, auttavainen ja ystävällinen, hän on usein hukassa kun tarvitaan sosiaalista intuaatiota tai kanssakäymistä. Zack on erittäin kirjaimellinen ja hän on usein hämmentynyt puhekielen sanonnoista ja metaforista, älykkyydestään huolimatta. Hänen yrityksensä sanonnoista eivät ole usein kovin menestyksekkäitä, kuten hänen viitatessa puhdistamansa kallon olevan "niin puhdas että viltä voisi syödä."


title: Zack Addy

text: Kuten jaksossa "The Man in the Fallout Shelter" nähdään, Zackilla on suuri perhe jota hän arvostaa suuresti, viitaten joulun todellisen tarkoituksen olevan "veljet, siskot, veljen lapset, siskon lapset; 40 ihmistä jotka rakastavat sinua ja ovat onnellisia sinut nähdessään." Ensimmäisellä kaudella hän kertoo käyttävänsä lomat vieraillakseen perheensä luona. Vaikkei hän välttämättä nauti kyseisistä vierailuista, hän menee kotiinsa koska he rakastavat häntä.


title: Oulun Palloseura (jalkapallo)

text: Oulun Palloseura eli OPS on oululainen jalkapalloseura, joka pelasi kaudella 2017 Ykkösessä, jonne se nousi edelliskauden päätteeksi täydennysmenettelyn kautta. Seuraavalle kaudelle OPS:lle ei myönnetty Ykköseen lisenssiä.


title: Oulun Palloseura (jalkapallo)

text: Seuran toiminta alkoi vuonna 2006, kun se sai Suomen Palloliitolta luvan pelata FC Dreeverien paikalla Kakkosen C-lohkossa. Seuran taustalla toimiva yhtiö on Oulun Palloseura-jalkapallo ry. Nykyinen OPS itse katsoo olevansa sama seura kuin vuonna 1925 perustettu Oulun Palloseura. Se esimerkiksi laskee itsensä kaksinkertaiseksi Suomen mestariksi vuosilta 1979 ja 1980. Seura on saanut Oulun Palloseura ry:ltä luvan käyttää kilpailutoiminnassa nimeä OPS (Oulun Palloseura) kaudesta 2011 alkaen.


title: Oulun Palloseura (jalkapallo)

text: Oulun Palloseura - jalkapallo ry perustettiin vuonna 2006. Saman vuoden tammikuussa seura sai Suomen Palloliitolta luvan pelata FC Dreeverien paikalla Kakkosen C-lohkossa. Kaudesta 2008 alkaen sarjapaikan haltija oli seuran manageri Miika Juntusen perustama Oulun jalkapallon tuki ry. Kaudella 2009 OPS-jp voitti Kakkosen C-lohkon ja nousi Ykköseen.


title: Oulun Palloseura (jalkapallo)

text: Seura pelasi neljä kautta eli vuodet 2010-2013 toiseksi korkeimmalla sarjatasolla eli Ykkösessä. Parhaat menestyksen seura saavutti kaudella 2011, jolloin seura sijoittui toiseksi.


title: Oulun Palloseura (jalkapallo)

text: Neljännellä Ykkösen kaudella 2013 joukkue sijoittui Ykkösessä yhdeksänneksi ja putosi Kakkoseen. Samalla kaudella Palloliitto tutki Miika Juntusen toimia, kun tämä oli tarjonnut 300 euroa pelaajaa kohden ”kannustinrahaa” AC Kajaanin pelaajille Jippo-ottelun alla. Tarkoituksena oli OPS:n säilyminen Ykkösessä. Juntunen tuomittiin tammikuussa 2014 pitkään toimitsijakieltoon, mutta kurinpitolautakunnan mukaan rahaa ei liikkunut osapuolten välillä.


title: Oulun Palloseura (jalkapallo)

text: Kesäkuussa 2016 Oulun käräjäoikeus antoi tuomion, jossa se katsoi Oulun Palloseura ry:n purkaneen kahden pelaajan työsopimukset perusteettomasti ja määräsi maksamaan Adson Alves Da Silvalle ja Vinicius Frassonille korvauksia ja oikeudenkäyntikuluja 46 871 euroa. Tapaus juonsi juurensa maaliskuuhun 2014, jolloin Da Silva ja Frasson liittyivät OPS:n pelaajiksi, mutta 7. huhtikuuta OPS ilmoitti pelaajille, että seura on päättänyt olla solmimatta sopimusta kaudelle 2014. Seura valitti asiasta hovioikeuteen, mutta Rovaniemen hovioikeus antoi joulukuussa 2017 tuomion, joka hylkäsi seuran vaatimuksen irtisanomiskorvausten alentamisesta ja velvoitti maksamaan Da Silvalle ja Frassonille oikeudenkäyntikulut hovioikeudessa.


title: Oulun Palloseura (jalkapallo)

text: Kaudella 2016 OPS hävisi Ykkösen nousukarsinnoissa FC Hongalle. Seuralle kuitenkin myönnettiin Ykkösen seuraavalle kaudelle lisenssi, kun sille vapautui konkurssiin ajautuneen PK-35 Vantaan sarjapaikka. OPS sijoittui sarjassa kahdeksanneksi ja säilytti viimeisenä joukkueena sarjapaikkansa.


title: Oulun Palloseura (jalkapallo)

text: Palloliitto ei myöntänyt OPS:lle lisenssiä Ykkösen kaudelle 2018. Syynä olivat taloudelliset ja oikeudelliset perusteet. Lisenssikomitean puheenjohtajan Petri Salmisen mukaan OPS:n maksuselvityksissä oli epäselvyyksiä vielä 15. marraskuuta asetettuun takarajaan mennessä. Velat olivat peräisin henkilökunnalle ja lääkinnästä ja turvallisuudesta vastaaville tahoille maksamatta jätetyistä palkoista sekä muista maksuista. Oikeudelliset kriteerit lisenssin eväämiselle täyttyivät, kun OPS toimitti lisenssiyksikölle allekirjoitetun vahvistuksen, jossa seura korosti, ettei sillä ole kyseisiä maksuvelvotteita. Myöhemmin Palloliiton tietoon kuitenkin tuli, että OPS:llä edelleen on hoitamattomia maksuja. OPS teki päätöksestä Urheilun oikeusturvalautakuntaan valituksen, joka kuitenkin hylättiin. OPS ilmoitti Palloliitolle, ettei se ota Kakkosen sarjapaikkaa vastaan, joten seuran korkein mahdollinen sarjataso kaudella 2018 on Kolmonen. OPS:n mukaan lisenssin epääminen tarkoittaa käytännössä seuran toiminnan päättymistä. 9. toukokuuta 2018 Palloliitto määräsi rangaistus-, lisenssi- ja kilpailumääräysten rikkomisen vuoksi OPS:lle 2 000 euron sakon ja Miika Juntuselle 12 kuukauden toimitsijakiellon.


title: Oulun Palloseura (jalkapallo)

text: Vuonna 2013 perustettu OPS Akatemia pelasi kaudella 2017 Kolmosessa Pohjois-Suomen aluesarjassa. Joukkueen tarkoituksena on tarjota mukava harrastus hyvissä olosuhteissa, kehittää nuoria pelaajia ja tarjota edustusjoukkueessa vähälle peliajalle jääville pelaajille peliaikaa.


title: Austeniitti

text: Austeniitti on metallinen, ei-magneettinen raudan allotrooppi tai raudan ja seosaineen liuos, jolla on pintakeskinen kuutiollinen kiderakenne. Seostamattomassa hiiliteräksessä austeniitti esiintyy eutektoidisen lämpötilan eli noin 1000 K:n tai 727 °C yläpuolella. Eri seosaineet muuttavat teräksen eutektoidista lämpötilaa. Austeniitti on nimetty Sir William Chandler Roberts-Austenin mukaan (1843–1902).


title: Austeniitti

text: 912 ja 1394 °C välillä α- (alfa)-raudassa tapahtuu faasimuutos, jolloin se muuttuu γ- (gamma)-raudaksi, joka tunnetaan myös nimellä austeniitti. Sillä on α-rautaan nähden muutoin samankaltaiset ominaisuudet, mutta α-raudalla on tilakeskinen kuutiollinen (tkk), γ-raudalla eli austeniitilla pintakeskinen kuutiollinen kiderakenne. Austeniitti on pehmeää ja taipuisaa, mutta pystyy liuottamaan huomattavasti enemmän hiiltä (2.04 massaprosenttia 1146 °C).


title: Austeniitti

text:
Austenoinnilla tarkoitetaan raudan, rautapohjaisen metallin tai teräksen kuumentamista niin, että sen kiderakenne muuttuu ferriitistä austeniitiksi. Epätäydellinen austenointi voi jättää liukenemattomia karbideja aineen matriisiin. Joissakin rautalaaduissa, rautapohjaisissa metalleissa ja teräksissä karbideja saattaa esiintyä
tai olla läsnä austenoinnissa. Yleinen termi tälle on kaksivaiheinen austenointi.


title: Austeniitti

text:
Bainiittikarkaisua () käytetään rautapohjaisten metallien mekaanisten ominaisuuksien parantamiseen. Metalli kuumennetaan rauta-sementiitti-faasidiagrammissa austeniittialueelle ja päästetään suola-altaassa tai jäähdytysaineessa, joka on lämpötilaltaan 300-375 °C. Metallia lämpökäsitellään mainituilla lämpötilarajoilla, kunnes austeniitti on muuttunut bainiitiksi tai ausferriitiksi (bainiittinen ferriitti + korkeahiilinen austeniitti). Muuttamalla austenoinnin lämpötilaa,
prosessi voi tuottaa erilaisia haluttuja mikrorakenteita. Korkeampi austenointilämpötila voi tuottaa korkeamman hiilipitoisuuden austeniitissa, kun taas alempi lämpötila tuottaa tasaisemmin jakautuneen bainiittirakenteen. Hiilipitoisuus austeniitissa muuttuu
austenointiajan funktiona.


title: Austeniitti

text: Kun austeniitti jäähtyy, se usein muuttuu ferriitin ja sementiitin sekoitukseksi kun hiili diffusoituu. Perliittiä saattaa syntyä, riippuen seoksesta ja jäähdytysnopeudesta. Jos jäähdytysnopeus on riittävän suuri, ferriittiä ja sementiittia ei muodostu, vaan sen sijaan seoksessa saattaa tapahtua suuria hilavääristymiä, jotka tunnetaan martensiittisena reaktiona. Tässä teollisesti tärkeässä reaktiossa estetään hiilen diffuusio suuren jäähdytysnopeuden johdosta ja seurauksena on tkk-rakenne. Tuloksena on kovaa martensiittia. Jäähdytysnopeus määrää faasien suhteelliset osuudet ja siten teräksen mekaaniset ominaisuudet kuten kovuuden ja murtolujuuden. Sammutusta seuraava päästö tai myöstö muuttavat osan hauraasta martensiitista päästömartensiitiksi. Jos huonosti karkenevaa terästä sammutetaan, merkittävä osa austeniitista säilyy mikrorakenteessa.


title: Austeniitti

text: Hypereutektisen valuraudan kuumentaminen yli 730 °C aiheuttaa austeniitin muodostumisen primäärisen sementiitin kristalleihin. Valkoisessa raudassa austeniittia muodostuu primäärisen sementiitin ja ferriitin rajapinnassa. Kun austeniitti ydintyy sementiitissä, ne esiintyvät lamelliryppäinä, jotka suuntautuvat sementiittikristallin pinnan suuntaisesti. Austeniittia syntyy kun sementiitistä siirtyy hiiltä ferriittiin.


title: Austeniitti

text: Tiettyjen seosaineiden kuten mangaanin tai nikkelin lisääminen stabiloi austeniittista rakennetta helpottaen niukkaseosteisten terästen lämpökäsittelyä. Ääritapauksessa, kuten austeniittisessa ruostumattomassa teräksessä paljon suurempi seosainepitoisuus tekee rakenteesta vakaan jopa huoneenlämmössä. Toisaalta eräät seosaineet kuten pii, molybdeeni ja kromi tekevät austeniitin epävakaammaksi nostaen eutektoidista lämpötilaa.


title: Austeniitti

text: Austeniitti on bulkkinametallina stabiilia ainoastaan yli 910 °C:n lämpötilassa. Kuitenkin pintakeskiskisen kuutiollisen (pkk) tai timanttikuutiollisen perusaineen käyttö mahdollistaa pkk-rakenteisten siirtymämetallien epitaksiaalisen kasvun. Austeniitin epitaksiaalinen kasvu timantin (100) sivulla on mahdollista, koska lähekkäiset hilat täsmäävät ja timantin (100) sivulla on pkk-rakenne. Useamman kuin yhden molekyylin paksuinen kerros austeniittia voidaan kasvattaa, koska kriittinen paksuus jännitetyssä monikerroksessa on määritelty ja se täsmää teorian kanssa.


title: Austeniitti

text: Monilla magneettisilla aineilla Curie-piste eli lämpötila, jossa magneettinen materiaali lakkaa olemasta magneettinen on lähes sama kuin lämpötila, jossa aine muuttuu austeniittimuotoon. Austeniitti on paramagneettista, kun taas martensiitti ja ferriitti ovat voimakkaasti ferromagneettisia.


title: Austeniitti

text: Seppä luo faasimuutoksia rauta-hiili systeemiin, jotta hän voi hallita materiaalin mekaanisia ominaisuuksia. Usein hän käyttää hehkutusta, sammutusta ja päästöä tai myöstöä. Kuuman metallin lämpötila voidaan likipitäen päätellä sen lähettämän hehkuvalon väristä. Austeniitin syntyessä keski- tai runsashiilisessä teräksessä kappaleen väri muuttuu punaisesta oranssiksi.


title: Austeniitti

text: Hiiltä liukenee austeniittiin maksimissaan 2.03 massaprosenttia 1420 K:n lämpötilassa (1147 °C)


title: Vincent Stochove

text: Vincent Stochove (s. 25. helmikuuta 1605 Brugge – 25. syyskuuta 1679 Brugge) oli kirjailija ja matkailija.


title: Vincent Stochove

text: Stochove matkaili vuosina 1630–1632 yhdessä kolmen Normandiasta kotoisin olevan toverinsa kanssa Välimeren alueella. He kävivät esimerkiksi Kairossa, Siinailla, Syyriassa, Palestiinassa ja Osmanien valtakunnassa. Esimerkiksi vuonna 1630 Stochove kävi Bursan kaupungissa ja kuvaili muun muassa kaupungin vaatetoria. Hänen kuvauksensa ansiosta on saatu tietoa esimerkiksi, millainen asema kaupungilla oli silkkikaupassa.


title: Keskipäivänvaara

text: Keskipäivänvaara () on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee lähellä Skibotnia. Vuoren korkein kohta on 1 429 metriä merenpinnan tasoa ylempänä.


title: Sergius Rügenberg

text: Sergius Rügenberg tai Sergius Ruegenberg (17. tammikuuta 1903 Pietari, Venäjän keisarikunta – 23. maaliskuuta 1996 Berliini, Saksa) oli venäläis-saksalainen arkkitehti ja muotoilija.


title: Sergius Rügenberg

text: Vuodet 1925–1934 Rügenberg työskenteli arkkitehti Ludwig Mies van der Rohen toimistolla. Rügenbergin vastuulla oli mm. Barcelona-paviljongin rakennustyöt. Hän teki myös paviljonkiin tulleen Barcelona-tuolin piirroksia. Rügenberg oli mukana myös Villa Tugendhat -projektissa, johon hän suunnitteli huonekaluja ja sisustusta, ja suunnittelemessa Neue Wachea Berliinissä. Toisen maailmansodan jälkeen Rügenberg alkoi yhteistyön arkkitehti Hans Scharounin kanssa. Rügenberg piti henkilökohtaisesti huomattavasti enemmän Scharounin dynaamisesta arkkitehtuurista kuin Miesin.


title: Rihpogáisi

text: Rihpogáisi on Skandeilla sijaitseva monihuippuinen vuori Tromssan lääniin kuuluvassa Omasvuonon kunnassa, Norjassa. Se sijaitsee Skibotndalen-laakson varrella E8-tien lounaispuolella. Vuoren korkein huippu on 1 409 metriä merenpinnan tasoa ylempänä.


title: Updown Court

text: Updown Court on Windleshamissa Surreyssa, Yhdistyneessä kuningaskunnassa sijaitseva asuinrakennus, joka luokiteltiin vuonna 2006 maailman kalleimmaksi. Asunnon hinnaksi on arvioitu 122,2 miljoonaa dollaria. Kartanossa on 103 huonetta ja viisi uima-allasta sekä squash-kenttä, keilarata, lämmitetty marmorinen pihatie ja työhuoneen mosaiikkilattiassa 24 karaatin kultaus. Maanalaisessa autotallissa on tilaa kahdeksalle limusiinille.


title: Der Stand der Dinge

text: Der Stand der Dinge (, Suomessa näytetty televisiossa nimellä "Asioiden tila") on Wim Wendersin ohjaama saksalainen road movie vuodelta 1982. Elokuva on ohjaajan voimakkaasti omaelämäkerrallinen teos, ja se kertoo tarinan erittäin pienellä budjetilla Portugalissa elokuvaa työstävästä saksalaisesta kuvausryhmästä. "Der Stand der Dinge" puolustaa syrjäytyneitä ja kodittomia sekä heijastelee ongelmia, joita Wenders joutui kohtaamaan Yhdysvalloissa kuvatun elokuvansa "Hammett" tekemisen yhteydessä.


title: Der Stand der Dinge

text: "Der Stand der Dinge" palkittiin Venetsian elokuvajuhlilla 1982 Kultaisella leijonalla. Lisäksi sille myönnettiin Saksan elokuvapalkinto 1983 parhaan kuvauksen kategoriassa.


title: Animals as Leaders (albumi)

text: Animals as Leaders on yhdysvaltalaisen progressiivistä instrumentaalimetallia soittavan Animals as Leadersin esikoisalbumi. Se julkaistiin 28. huhtikuuta 2009 Prostethic Recordsin kautta.


title: International Tech Park Bangalore

text: International Tech Park Bangalore eli ITPB on Ascendas-yhtiön perustama ja johtama teknologiapuisto Bangaloressa. Se on Intian ensimmäinen teknologiapuisto, jossa on "tee työtä ja leiki"-ympäristö informaatioteknologian kehittämistä varten. Aluetta varten on oma voimalaitos ja ympäristönsuojelu, muun muassa jäteveden puhdistus.


title: International Tech Park Bangalore

text:
ITPB-alueella on 200 000 nelimetriä työtilaa, jossa toimii 145 yhtiötä ja 20 000 ihmistä. Rakennusten englanninkieliset nimet ovat ovat "Discoverer", "Inventor", "Explorer", "Navigator", "Creator" ja "Pioneer". Alueella on myös 5 tähden hotelli Vivanta By Taj.
Kesäkuussa 2002 "World Teleport Property of the Year"-palkinto myönnettiin ITBP:lle.


title: Horsnesinvaara

text: Horsnesinvaara () on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 321 metriä.


title: Isosepelkaija

text:
Isosepelkaija ("Barnardius zonarius") on australialainen kaija. "Barnardius"-suvun lajeja oli aikaisemmin kaksi, mutta nykyisin katsotaan "B. barnardin" olevan "B. zonariuksen" alalaji.
Linnun pituus on 3742 cm ja paino 123–206 g. Sen höyhenpuku on pääosin vihreä, pää, posket ja niska ovat mustat, kaulassa on kirkkaan keltainen sepel ja pitkä pyrstö on sinikiiltoinen ja valkokärkinen. Naaras muistuttaa koirasta mutta on väreiltään himmeämpi ja sen pää on ennemminkin tummanruskea kuin musta. Nokka on vaaleanharmaa, koivet harmaat ja iiris ruskea.


title: Isosepelkaija

text: Isosepelkaijat elävät laajalla alueella Australian sisäosissa, lajin elinympäristön ala on 1–10 miljoonaa neliökilometriä ja populaation koko on yli 100 000 yksilöä. Siitä tunnetaan neljä alalajia.


title: Isosepelkaija

text: Isosepelkaija on suosittu häkkilintu Euroopassa.


title: Isosepelkaija

text: Laji elää hyvin monenlaisissa elinympäristöissä, kuten jokivarsien eukalyptusmetsiköissä, pensaikoissa, esikaupunkien ja viljelysmaiden metsiköissä.


title: Isosepelkaija

text: Pesintä alkaa elokuussa ja voi jatkua helmikuulle, jos olot ovat suotuisat, jolloin laji voi pesiä kahdesti kesän aikana. Pesä on tavallisesti syvällä eukalyptuksen onkalossa. Naaras munii neljästä kuuteen munaa, tavallisesti viisi, joita se hautoo keskimäärin 20 päivää. Naaras poistuu ruokailemaan vain aikaisin aamulla ja illalla. Koiras vartioi lähipuussa ja varoittaa heti, jos vaara uhkaa. Poikaset jättävät pesän viiden viikon ikäisinä.


title: Isosepelkaija

text: Ruokavalio koostuu hedelmistä, pähkinöistä, siemenistä, marjoista, silmuista, kukista ja hyönteisistä sekä niiden toukista. Erityistä herkkua näyttävät olevan erään kurkun ("Cucumis myriocarpus") ja vesimelonin ("Citrullus lanatus") siemenet sekä pensastupakan ("Nicotiana glauca") hedelmät.


title: Hattu (vuori)

text: Hattu (, ) on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 075 metriä.


title: Lombardian ympäriajo 2007

text: Lombardian ympäriajo 2007 oli järjestyksessään 101. maantiepyöräilyn Lombardian ympäriajo. Kilpailu käytiin 242 kilometrin reitillä Varesesta Comoon 20. lokakuuta 2007. Damiano Cunego voitti "Giro di Lombardian" toisen kerran urallaan.


title: Lombardian ympäriajo 2007

text: Kahden tunnin ajon jälkeen kilpailun kärjessä ajoivat Jesús Del Nero, Bernhard Kohl, Pablo Lastras, Alberto Losada, Alan Pérez, Morris Possoni ja Matteo Tosatto, 10 minuuttia ja 50 sekuntia pääjoukon edellä. Madonna di Ghisallon nousussa kärkiryhmään jäivät jäljelle Losada, Pérez, Possoni ja Tosatto. Suurimmat ennakkosuosikit olivat 18 ajajan takaa-ajoryhmässä, kolme minuuttia kärkimiesten takana. Tosatto karkasi kärkiryhmästä ja saapui ensimmäisenä 44,3 kilometrin päässä maalista sijainneen Ghisallon huipulle.


title: Lombardian ympäriajo 2007

text: Team CSC vastasi vauhdinpidosta takaa-ajajien ryhmässä, ja kun muut karkulaiset Tosattoa lukuun ottamatta oli saavutettu, lähti Karsten Kroon irtiottoon. Hän saavutti Tosatton Civiglion nousussa 15 kilometrin päässä maalista, ja pian myös kilpailun ennakkosuosikit olivat hänen mukanaan. Damiano Cunego, Fränk Schleck, Riccardo Riccò ja Cadel Evans olivat nousun huipulla kärjessä, Paolo Bettini sen sijaan putosi ryhmästä. Samuel Sánchez ja Vladimir Gusev tavoittivat neljä kärkiajajaa alamäessä, ja ennen 2,85 kilometrin mittaisen San Fermon nousua myös Igor Antón, Thomas Dekker, Aleksandr Kolobnev, Luca Mazzanti ja Davide Rebellin nousivat kärkijoukkoon. Juuri ennen nousun alkua Schleck kaatui ja menetti voittomahdollisuutensa.


title: Lombardian ympäriajo 2007

text: Cunego ja Riccò hyökkäsivät San Fermon nousussa samanaikaisesti tien eri laidoilta. Nousun huipulla, viisi kilometriä maalista, he olivat kymmenen sekuntia takaa-ajajien edellä, ja pystyivät hyvällä yhteistyöllä pitämään etumatkan maaliin saakka. Loppusuoralla Riccò ajoi edellä, kunnes Cunego ohitti hänet melko helposti sata metriä ennen maalia. Samuel Sánchez sijoittui kolmanneksi ja Cadel Evans varmisti kuudennella sijallaan UCI ProTour -sarjan kokonaisvoiton.


title: Tulikukastaja

text: Tulikukastaja ("Dicaeum trochileum") on Indonesian kotoperäinen varpuslintulaji, joka elää trooppisissa ja subtrooppisissa mangrovemetsiköissä.


title: Tulikukastaja

text: Tulikukastajasta tunnetaan kaksi alalajia, joista nimialalaji "trochileum" esiintyy laajalla alueella Indonesiassa, muun muassa Borneolla, Sumatralla ja Jaavalla. Alalaji "stresemanni" esiintyy vain Lombokin saarella. Lajin elinympäristön ala on 100 000–1 000 000 neliökilometriä.


title: Liekkikurkkukukastaja

text: Liekkikurkkukukastaja ("Dicaeum monticolum") on Borneon kotoperäinen punakurkkuinen pienikokoinen varpuslintu.


title: Liekkikurkkukukastaja

text: Liekkikurkkukukastajat elävät Borneossa sekä vuoristometsissä että alavien maiden kosteissa metsissä ja myös Indonesian ja Malesian puolella. Lajin elinympäristön ala on 20 000–50 000 neliökilometriä.


title: Smirnoff Ice

text: Smirnoff Ice on long drink -tyylinen juomasekoitus, jonka alkoholipitoisuus on neljä tilavuusprosenttia. Juoma on makeaa, sitrusaromista ja harmaata. Litraa kohden siinä on sokeria 40 grammaa. Yhdysvaltain ulkopuolella juoma on vodkapohjainen. Smirnoff Iceä on myyty vuodesta 1999. Juomaa on saatavilla 0,275 litran ja 0,7 litran pulloissa sekä tölkeissä. Juomasta on olemassa myös guaranalla maustettu Black-versio. Suomessa juomaa toimittaa Hartwall.


title: Tokyo-ga

text: Tokyo-ga on Wim Wendersin ohjaama dokumenttielokuva vuodelta 1985. Sen aiheena on japanilainen elokuvantekijä Yasujirō Ozu, jonka Wenders on maininnut lempiohjaajakseen.


title: Tokyo-ga

text: Dokumentissa Wenders matkustaa Tokioon ja haastattelee vuonna 1963 kuolleen Ozun elokuvien näyttelijöitä ja muita työntekijöitä.


title: Eddie Powers Memorial Trophy

text: Eddie Powers Memorial Trophy on jääkiekkopalkinto, joka myönnetään vuosittain Ontario Hockey Leaguen kauden parhaalle maalintekijälle.


title: The Redshift

text: The Redshift on suomalaisen death metal -yhtye Omnium Gatherumin vuonna 2008 julkaistu neljäs studioalbumi.


title: That’s What You Get

text: That’s What You Get on Paramore-yhtyeen kappale vuoden 2007 "Riot!"-albumilta. Kappale julkaistiin albumin toisena singlenä Australiassa, kolmantena singlenä Yhdysvalloissa ja neljäntenä singlenä Isossa-Britanniassa. Single julkaistiin Australian radioissa 22. maaliskuuta 2008 ja Yhdysvaltain radioissa 24. maaliskuuta 2008.


title: That’s What You Get

text: 12. joulukuuta 2008 single sai kultalevyn Yhdysvalloissa yli 500 000 kappaleen myynnistä.


title: That’s What You Get

text: Kappaleen musiikkivideon on ohjannut Marcos Siega. Se kuvattiin 2.–3. maaliskuuta 2008 Nashvillessa, Tennesseessä, ja julkaistiin 24. maaliskuuta 2008.


title: That’s What You Get

text: Musiikkivideossa Paramore on soittamassa olohuoneessa. Samaan aikaan videossa näytetään pätkiä tytöstä ja pojasta (Aaron Holmes ja Jenna Galing), jotka ovat ihastuneet toisiinsa. Poika kuitenkin tuntuu laiminlyövän tyttöä flirttaillen muille tytöille. Musiikkivideon loppupuolella poika särkee tytön sydämen flirttailemalla toiselle tytölle. Videon taustalla esiintyy myös joukko Paramoren jäsenien perheenjäseniä ja ystäviä. Ystävät pitävät hauskaa yhtyeen taustalla koko videon ajan.


title: That’s What You Get

text: Toinen näistä rakastavaisista tuntuu olevan jossakin tekemisissä yhden bändiin jäsenen kanssa. Ei kauankaan, kun pariskunta liittyy perheen ja ystävien joukkoon. Siellä tytön poikaystävä tapaa toisen tytön ja alkaa flirttailla tämän kanssa. Samaan aikaan kun poika jatkaa flirttailua toisen tytön kanssa, hänen tyttöystävänsä istuu sohvalla katsellen heitä. Kun he ottavat toisiaan kädestä, pojan tyttöystävä lähtee itkien pois. Musiikkivideo loppuu kohtaukseen, missä musiikkivideon alun tyttö ja poika suutelevat.


title: Can’t Take My Eyes off You

text: Can't Take My Eyes off You on alkujaan Bob Crewen ja Bob Gaudion kirjoittama ja Frankie Vallin tulkitsema laulu vuodelta 1967. Singlestä sukeutui yksi Vallin suurimmista hiteistä, ja se saavutti sijan 2 Billboard Hot 100 -listalla ja sai kultalevyn. Laulu oli yksi Vallin ilman lauluyhtyettään The Four Seasons äänittämistä kappaleista ja oli esittäjänsä suurin soolomenestys, kunnes hänen onnistui saada laulu "My Eyes Adored You" listaykköseksi vuonna 1974.


title: Can’t Take My Eyes off You

text: Can't Take My Eyes off You kuuluu populaarimusiikin coveroiduimpiin lauluihin. Suomeksi sen on levyttänyt Frederik vuonna 1992 nimellä "Mennään uimaan"


title: Can’t Take My Eyes off You

text:
Elokuvassa "10 things I hate about you" tämä kappale kuullan Patrick "Pat" Veronan
esittämänä.


title: Live Train to Heartbreak Station

text: Live Train to Heartbreak Station on yhdysvaltalaisen glam rock -yhtye Cinderellan ensimmäinen livealbumi, joka julkaistiin 19. syyskuuta 1991. Sen kappaleet äänitettiin "Heartbreak Station" -levyn kiertueella vuonna 1990. Albumi on julkaistu ainoastaan Japanissa.


title: Amerikkalainen ystävä

text: Amerikkalainen ystävä () on Wim Wendersin ohjaama elokuva vuodelta 1977, jonka käsikirjoitus pohjautuu löyhästi Patricia Highsmithin Ripley-romaaniin "Tom Ripley, amerikkalainen ystävä" (1974). Se on luonteeltaan psykologinen jännityselokuva.


title: Amerikkalainen ystävä

text: "Amerikkalaisen ystävän" päärooleja esittävät Bruno Ganz, Dennis Hopper, Lisa Kreuzer ja Gérard Blain. Elokuvalle myönnettiin Saksan kriitikoiden palkinto 1977. Lisäksi se sai Saksan elokuvapalkinnon 1978 kategorioissa paras ohjaaja ja paras leikkaaja.


title: Amerikkalainen ystävä

text: "The New York Timesin" kriitikot valitsivat "Amerikkalaisen ystävän" vuonna 2004 yhdeksi kaikkien aikojen tuhannesta parhaasta elokuvasta.


title: Amerikkalainen ystävä

text: Amerikkalainen Tom Ripley (Dennis Hopper) esittelee ammatikseen kehyksiä valmistavalle ja kuolemansairaaksi itsensä uskovalle ystävälleen Jonathan Zimmermannille (Bruno Ganz) rikollisen, jonka mielestä Zimmermannin kannattaisi ryhtyä salamurhaajaksi, jotta hän voisi varmistaa perheelleen mittavan perinnön.


title: Still Climbing

text: Still Climbing on yhdysvaltalaisen, 1980-luvulla menestykseen kiitäneen yhtyeen, Cinderellan neljäs ja toistaiseksi viimeisin studioalbumi. Albumin tuottivat John Burden ja Duane Baron, jotka olivat tuottaneet myös Ozzy Osbournea.


title: Still Climbing

text: 80-luvun tukkahevistä 90-luvun alkuun selviytynyt Cinderella julkaisi ainoastaan kaksi levyä 90-luvulla, joista "Still Climbing" otti huomattavasti vaikutteita myös muotiin nousseesta grungesta. Kappaleet ""Hot And Brothered"" ja ""Hard to Find the Words"" päätyivät "Wayne's World"-elokuvan soundtrackille. Albumi oli korkeimmillaan listan sijalla #178, ja albumi on huonoiten menestynyt Cinderella-albumi. Löyhän menestyksen takia uutta levyä ei olla julkaistu.


title: Still Climbing

text: Albumi debytoi Yhdysvalloissa Billboard 200 -listan sijalla 178.


title: Ohjelmiston vaatimusmäärittely

text: Ohjelmiston vaatimusmäärittely on dokumentti, jossa kuvataan ohjelmistoprojektin tavoitteita ja vaatimuksia. Siinä määritellään miten lopullisen ohjelmiston tulisi toimia ja millä keinoilla nämä toiminnallisuudet saavutetaan. Toiminnallisuuksia kuvataan usein käyttötapausten avulla. Käyttötapaukset kuvaavat käyttäjän ja ohjelmiston välistä vuorovaikutusta. Vaatimusmäärittely jaotellaan pääpiirteissään kahteen osaan eli toiminnallisiin ja ei-toiminnallisiin vaatimuksiin. Ei-toiminnallisia vaatimuksia ovat laadulliset vaatimukset ja resurssivaatimukset. Eri osat voivat olla myös omia erillisiä dokumenttejaan. Vaatimusmäärittely tehdään yhdessä asiakkaan kanssa.


title: Ohjelmiston vaatimusmäärittely

text: Tässä kohdassa määritellään ohjelmiston toiminnallisuudet eli ne asiat mitä lopullisen ohjelmiston tulee käytännössä sisältää ja miten sen tulee toimia. Toiminnot kuvataan yleensä syötteinä ja tulosteina. Toiminnallisissa vaatimuksissa ei niinkään keskitytä sisäisiin toimintoihin vaan siihen, miten järjestelmä reagoi ulkoa tuleviin tapahtumiin.


title: Ohjelmiston vaatimusmäärittely

text: Tässä kohdassa määritellään se miten ohjelmisto tekee ne asiat mitä sen vaaditaan tekevän. Yleisiä ohjelmiston laadun määritelmiä ovat esimerkiksi oikeellisuus, käytettävyys, suorituskyky, luotettavuus/turvallisuus, siirrettävyys, uudelleenkäytettävyys ja ylläpidettävyys.


title: Ohjelmiston vaatimusmäärittely

text: Tässä kohdassa määritellään kuinka paljon asiakas on valmis sijoittamaan rahaa projektiin. Usein joudutaan tekemään kompromisseja kulujen ja projektin valmistumiseen kuluvan ajan välillä.


title: Ohjelmiston vaatimusmäärittely

text: 1. Johdanto


title: Ohjelmiston vaatimusmäärittely

text: 2. Yleiskuvaus


title: Ohjelmiston vaatimusmäärittely

text: 3. Tiedot ja tietokanta


title: Ohjelmiston vaatimusmäärittely

text:
4. Toiminnot
5. Ulkoiset liittymät


title: Ohjelmiston vaatimusmäärittely

text: 6. Muut ominaisuudet


title: Ohjelmiston vaatimusmäärittely

text: 7. Suunnittelurajoitteet


title: Ohjelmiston vaatimusmäärittely

text: 8. Hylätyt ratkaisuvaihtoehdot


title: Ohjelmiston vaatimusmäärittely

text: 9. Jatkokehitysajatuksia


title: Ohjelmiston vaatimusmäärittely

text: Liitteet


title: Devin the Dude

text: Devin the Dude (oikealta nimeltään Devin Copeland, s. 4. kesäkuuta 1970 St. Petersburg, Florida), on yhdysvaltalainen rap-artisti. Hän kuuluu Odd Squad -nimiseen hip hop-yhtyeeseen. Tällä hetkellä (kirj. lokakuussa 2009) Devin asuu Houstonissa.


title: Stuck Here on Snakes Way

text: Stuck Here on Snakes Way on suomalaisen death metal -yhtye Omnium Gatherumin kolmas studioalbumi, joka julkaistiin vuonna 2007 Candlelight Recordsin kautta.


title: Oravivuori

text: Oravivuori on vuori Puolakassa Päijänteen tuntumassa entisessä Korpilahden kunnassa Jyväskylässä. Oravivuorella on noin kymmenmetrinen näkötorninakin toimiva kolmiomittaustorni, joka kuuluu Struven ketjuun. Vuori on yksi Suomen kuudesta suojellusta ketjuun kuuluvasta pisteestä. Wilhelm von Struven retkikunta kävi paikalla vuonna 1834. Vuoren huippu on 193 metriä korkea.


title: Ritva-Liisa Pohjalainen

text: Ritva-Liisa Pohjalainen (s. 26. marraskuuta 1949 Raahe) on Kuopiossa asuva muotoilija, jonka erityisvahvuuksiin kuuluu korkealaatuisen ja uutta luovan taiteellisen työn yhdistäminen teolliseen valmistettavuuteen. Pohjalainen valmistui vaatetus- ja tekstiilitaiteilijaksi Taideteollisesta korkeakoulusta vuonna 1974. Hän on siitä lähtien ollut yksi Suomen johtavista muotisuunnittelijoista. Hän on uudistanut suomalaista valmisvaateteollisuutta muun muassa perehtymällä markkinointiin ja materiaalituotantoon eri puolilla maailmaa. Laajassa, kokeellisessa uniikkituotannossaan Pohjalainen on liittänyt tekstiili- ja vaatesuunnitteluun klassisen kuvanveiston piirteitä. Hän on toiminut suunnittelijana mm. Piretalle, Silolle, Kestilälle, Finn Flarelle, Piretta-PTA:lle.


title: Ritva-Liisa Pohjalainen

text: Pohjalainen suunnitteli nimeään kantavaa Rils-mallistoa L-Fashion Groupille aina vuoteen 2008 saakka.


title: Ritva-Liisa Pohjalainen

text: Viimeisinä vuosina hän on tehnyt vaatetusprojekteja ja suunnitellut mm. Finnairin, Alkon ja Leijona Cateringin virkapukumallistot.


title: Ritva-Liisa Pohjalainen

text: Pohjalainen valmistui lasi-ja keramiikkamuotoilijaksi vuonna 2010. Hänen tuotantonsa käsittää tällä hetkellä uniikkeja lasiveistoksia, taidelasin piensarjatuotantoja, koruja, keramiikkaa sekä valaisimia.


title: Ritva-Liisa Pohjalainen

text: Taidelasin parissa hän työskentelee Nuutajärvellä Suomessa ja Muranossa Italiassa arvostetun lasimaestro Pino Signoretton kanssa. Hänellä on tulossa iso lasiveistos-näyttely Shanghaissa Kiinassa lokakuussa 2017. Näyttelypaikka YUN JIAN taidemuseo sijaitsee Shanghai World Financial Centerissä. Näyttely kuuluu Suomi 100-ohjelmaan. Kuopion kaupunki ja Shanghain Pudong ovat ystävyyskaupunkeja. Näyttelyn on tarkoitus juhlistaa Suomen 100-vuotista itsenäisyyttä ja luoda yhteistyötä kaupunkien välille.


title: Ritva-Liisa Pohjalainen

text: Ritva-Liisa Pohjalainen on ottanut aktiivisesti kantaa suomalaisen käsityö- ja teollisuusosaamisen säilyttämisen ja kehittämisen puolesta. Pohjalainen on opettanut vaatesuunnittelua Taideteollisessa korkeakoulussa ja hänen töitään on esitelty monissa näyttelyissä Suomessa ja ulkomailla. Hänelle on myönnetty useita merkittäviä huomionosoituksia, kuten Kaj Franck-muotoilupalkinto vuonna 2004 ja Itä-Suomen Yliopiston kunniatohtorin nimike vuonna 2010. Suomen virka-ja liikenaisten liitto myönsi hänelle Vuoden nainen-palkinnon vuonna 2015.


title: Ritva-Liisa Pohjalainen

text: Lisää tietoa: www.rlp.fi Pohjalainen sai oman postimerkin, kun 2010 Kansainvälisen naistenpäivän kunniaksi julkaistiin postimerkkivihko kuudesta suomalaisesta merkkinaisesta.


title: Ritva-Liisa Pohjalainen

text: Pohjalainen on suunnitellut vaatemallistoja Piretalle, PTA:lle, Kestilälle, Finn-Flarelle ja L-Fashion Groupille. L-Fashion Groupin pääsuunnittelijana hän loi myös omaa nimeänsä kantavan Ril's-tuotemerkin.


title: Ritva-Liisa Pohjalainen

text: Vuonna 2008 Pohjalainen suunnitteli Finnairin henkilökunnan uuden puvustuksen, joka oli tarkoitus ottaa käyttöön 2009. Taloudellisista syistä vaihto tehtiin kuitenkin vasta joulukuussa 2010 julkistetun yritysilmeen kokonaisuudistuksen yhteydessä. Uusi puvusto tuli käyttöön 15. joulukuuta 2011.


title: Ritva-Liisa Pohjalainen

text: RLP Design Oy on suunnitteluyritys, jonka "Ritva-Liisa Pohjalainen" -muotoilubrändin alla myymiin tuotteisiin kuuluu hänen suunnittelemiaan koruja, designtuotteita ja sisustusesineitä. Pohjalaisen puoliso Yrjö Möttönen on RLP Designin toimitusjohtaja. Heidän poikansa Jussi Möttönen on yrityksen brand manager.


title: Ritva-Liisa Pohjalainen

text: Tuotteet valmistetaan lähtökohtaisesti kotimaassa. Keramiikka työllistää käsityöläisiä Pohjois-Savossa, korut valmistaa kuopiolainen Saurum Oy. Lasitaide valmistetaan Lasisirkus-yrityksessä Nuutajärvellä. Pääasiallisena myyntikanavana on Saurum ja muut kultasepänliikkeet. Tuotantoa on myös Italian Muranossa, jossa Ritva-Liisa Pahjalainen työskentelee italialaisen kuuluisan mrestro Pino Signoretton kanssa.


title: Years in Waste

text: Years in Waste on suomalaisen death metal-yhtye Omnium Gatherumin toinen studioalbumi, joka julkaistiin vuonna 2004 Nuclear Blastin kautta.


title: Ounasvaaran yläaste

text: Ounasvaaran yläaste lempinimeltä "Oukku" on Rovaniemellä Katajarannan kaupunginosassa sijaitseva yläkoulu. Koulu on Ounasvaaran alueen yläaste. Syksyllä 2010 koulussa oli opettajia 50. Koulun vieressä sijaitsevat myös ala-aste (Katajarannan koulu) sekä aiemmin myös lukio (Ounasvaaran lukio).Koulua ja lukiota laajennettiin merkittävästi vuosien 2003-2004 välillä.


title: Spirits and August Light

text: Spirits and August Light on suomalaisen death metal -yhtye Omnium Gatherumin ensimmäinen studioalbumi. Albumi julkaistiin uudelleen vuonna 2004 Nuclear Blastin kautta.


title: Naantalin kaupunginkirjasto

text: Naantalin kaupunginkirjasto on Naantalissa toimiva kirjasto. Se on perustettu vuonna 1880, ja se on osa VASKI-kirjastoja.


title: Naantalin kaupunginkirjasto

text: Kirjaston päätoimipiste on Naantalin keskustassa, torin laidalla. Pääkirjaston pinta-ala on 900 m².


title: Naantalin kaupunginkirjasto

text: Ennen kuntaliitoksia vuonna 2008 Naantalin kaupunginkirjastoon kuului pääkirjasto, Lietsalan kirjasto ja Kultarannan kirjasto. Kirjaston kokoelmat asukaslukuun suhteutettuna olivat suuremmat kuin keskinmäärin Suomessa. Kirjaston kokoelmiin kuului 129 480 kappaletta aineistoa, joista yli 92% oli kirja-aineistoa. Lainauksia oli vuonna 2008 yhteensä 224 181 ja kävijöitä 149 179 kappaletta.


title: Naantalin kaupunginkirjasto

text: Pääkirjaston lisäksi Naantalin kaupunginkirjastoon kuuluvat seuraavat lähikirjastot:


title: Naantalin kaupunginkirjasto

text: Luonnonmaalla sijaitseva Kultarannan kirjasto oli rakennettu vuonna 1962 ja sen pinta-ala oli 52 m². Kirjasto sijaitsi Kultarannan koulun yhteydessä. Koordinaatit:


title: Naantalin kaupunginkirjasto

text: Lietsalan kirjasto on rakennettu vuonna 1976 ja sen pinta-ala on 210 m². Kirjaston tilat olivat Nuhjalan seurakuntakodin kiinteistössä ja sijaitsi omakoti- ja kerrostaloalueella. Sen lähistöllä oli neljä koulua, joten hankinnoissa oli keskitytty lähinnä lapsiperheiden ja nuorison tarpeisiin. Koordinaatit:


title: Naantalin kaupunginkirjasto

text: Lietsalan kirjasto siirtyi vuonna 2013 Suopellon koulun tiloihin . Kirjastotilat ovat noin puolet siitä mitä ne olivat Nuhjalan seurakuntakodin kiinteistössä. Koordinaatit:  60°29′14.5″N, 22°3′21.5″E


title: Naantalin kaupunginkirjasto

text: Merimaskun kirjasto on rakennettu vuonna 1985 ja sen pinta-ala on 150 m². Se sijaitsee Merimaskun koulun yhteydessä ja samalla koulukirjastona. Koordinaatit:


title: Naantalin kaupunginkirjasto

text: Rymättylän kirjasto on rakennettu vuonna 2003 ja sen pinta-ala on 230 m². Kirjasto sijaitsee Rymättylän keskustassa. Koordinaatit:


title: Naantalin kaupunginkirjasto

text: Velkuan kirjasto on rakennettu vuonna 1992 ja sen pinta-ala on 56 m². Kirjasto sijaitsee Teersalon rannassa Palvelukeskus Kummelissa. Kirjastotilan lisäksi kirjahyllyjä on myös Kummelin aulassa. Koordinaatit:


title: Bünde

text: Bünde (alasaksaksi "Buine") on saksalainen kaupunki Nordrhein-Westfalenin osavaltiossa. Se sijaitsee vajaan 200 km:n päässä osavaltion pääkaupungista Düsseldorfista. Kaupungilla on paljon historiaa sillä se on kirjallisesti mainittu ensi kertaa 853 nimellä "Buginithi". Nykyisin Bünde on eräitä Euroopan merkittävimpiä tupakkateollisuuden keskuksia.


title: Bünde

text: Elokuussa 2009 Bünden seuraavaksi pormestariksi valittiin CDU-puolueen Wolfang Koch


title: Me olimme nuoria sotilaita

text: Me olimme nuoria sotilaita – Tuntemattomat sotakuvat kertovat on vuonna 2009 ilmestynyt teos, jossa julkaistaan ensi kerran noin kaksisataa yksityisistä kokoelmista peräisin olevaa valokuvaa. Kuvien ottajat ovat tavallisia sotilaita, jotka kuvasivat arkea rintamalla talvisodan alusta Lapin sodan päätökseen, ja tuloksena oli valokuvia, jotka kertovat sodasta aidommin ja paikoin raaemmin kuin viralliset TK-kuvat.


title: Me olimme nuoria sotilaita

text: Rintamalla valokuvaaminen oli virallisesti kielletty, mutta kieltoa ei valvottu erityisen tarkasti. Varsinaisista taistelutilanteista kuvia ei kuitenkaan juuri ole, koska valoa tilanteissa oli yleensä vähän ja kuvaaminen olisi ollut vaarallista. Kuvat ovat lähinnä peräisin kaarinalaisen keräilijän Olli Kleemolan kokoelmasta, jossa on tuhansia kuvia ja satoja sota-ajan puhdetöinä tehtyjä esineitä. Kleemolan kuvia on aiemmin ollut esillä näyttelyssä Liedossa Vanhalinnassa.


title: Me olimme nuoria sotilaita

text: Kirjan seitsemänsivuisen johdannon on kirjoittanut Gustav Hägglund, muut tekstit ovat John Lagerbohmin ja Matti Simulan.


title: Me olimme nuoria sotilaita

text: Hägglund taustoittaa kuvia johdannossa muun muassa näkemyksellä, että sodassa puolustautuvan osapuolen sotilaiden motivaatio on aivan toista luokkaa kuin hyökkäävän. Puolustava sotilas puolustaa kotimaataan, kotiaan ja läheisiään. Hyökkääjä "jatkaa politiikka toisin keinoin", ja sen kotirintama saattaa pettää.


title: Me olimme nuoria sotilaita

text: Kuvat jakautuvat aihepiireittäin lukuihin, ja niiden ohessa on teksti, joka selvittää kunkin aiheen taustoja.


title: Listen to My Heart

text: Listen to My Heart on BoAn ensimmäinen japaninkielinen albumi. Albumi sisältää 14 kappaletta mukaan lukien singlet Listen to My Heart, Amazing Kiss, Every Heart -Minna no Kimochi-, ID; Peace B, Don't Start Now, Kimochi wa Tsutawaru sekä bonuskappaleet: The Meaning of Peace ja Listen to My Heart (Hex Hector Main Mix:English Version).


title: Brooke Haven

text: Brooke Haven (s. 25. marraskuuta 1979 Sonora, Kalifornia) on yhdysvaltalainen pornonäyttelijä, joka palkittiin FAME-palkinnolla vuonna 2008.


title: Brooke Haven

text: Haven syntyi Arizonassa ja kasvoi Sonorassa, Kaliforniassa, jossa hän eli 19-vuotiaaksi asti. Sittemmin Haven muutti San Franciscoon, jossa hän ryhtyi strippariksi. Työskenneltyään kolme ja puoli vuotta Deja Vu -nimisessä klubissa Haven muutti takaisin synnyinosavaltioonsa Arizonaan, mutta tällä kertaa Phoenixiin. Hän jatkoi strippaamista ja tapasi samalla Lexie Marien, jonka kanssa Haven esiintyi myöhemmin "Playtime"-lehdessä. Sittemmin heidät kutsuttiin lehden myötä vierailemaan pornotapahtumassa Erotica LA, jossa Haven onnistui tekemään tuttavuutta muutamien pornoelokuvien parissa työskentelevien kanssa. Tämän ansiosta hän muutti Los Angelesiin, jossa Haven aloitti pornoelokuvissa näyttelemisen kuvattuaan ensimmäisen elokuvansa 12. lokakuuta 2004.


title: Tatra T18

text: Tatra T18 oli tšekkoslovakialaisen Tatran vuonna 1926 valmistama panssaroitu moottoriresiina. Resiinoista yksi kappale toimitettiin Tšekkoslovakian asevoimille, jossa sen tunnus oli "panzerova drezina Tatra Typ 18" ja yhteensä 15 kappaletta päätyi Puolan asevoimien käyttöön, jossa ne tunnettiin nimellä "drezyna pancerna Tatra".


title: Tatra T18

text: Miehistöön kuului 3–5 henkilöä. Resiina oli kaksiakselinen ja sen akseliväli oli 1 500 mm. Moottorina oli Tatra T12:sta peräisin oleva pieni, kaksisylinterinen, ilmajäähdytteinen bokserimoottori. Vaihteita oli kaksi eteen ja kaksi taakse. Veto välittyi ketjun avulla kummallekin akselille. Niittaamalla koottu kori oli jousitettu kierrejousin. Sivuissa oli 5 mm ja pohjassa 8 mm:n paksuinen panssarointi. Päässä oli kytkin junanvaunuun kytkemistä varten. Resiinassa oli erityinen mekanismi jonka avulla sen sai siirrettyä miehistön voimin toisille samansuuntaisille raiteille; järjestelmään kuului moottorin alla ollut ruuvattava tunkki, sivuilla olleet, normaalisti astinlautojen virkaa toimittaneet kiskot sekä kääntölaite.


title: Tatra T18

text: Aseistuksena oli alun perin edessä kaksi rinnakkain asennettua, vesijäähdytteistä 7,92-kaliiperista Maxim-konekivääriä. Toisissa yksilöissä Maximien tilalla oli ilmajäähdytteiset Hotchkissit.


title: Tatra T18

text: Puolan asevoimat teki kaupat kuudesta T18:sta, jotka toimitettiin marraskuussa 1926 ja sijoitettiin panssarijunien koulutuspataljoonaan Jablonnaan Varsovan lähelle. Resiinoista tehtiin vielä yhdeksän kappaleen jatkotilaus, jotka toimitettiin pelkkinä alustoina ilman panssarointia, joka rakennettiin vasta Puolassa "Centralne Warsztaty Samochodowe"n (CWS) tehtaalla.


title: Tatra T18

text: Malli osoittautui heti alussa pettymykseksi. Sen moottori oli liian tehoton taistelupainoltaan lähes neljätonnisen resiinan liikuttamiseksi. Aseistuksen parantamista suunniteltiin; konekiväärien rinnalle kaavailtiin 37-kaliiperista SA-18 Puteaux -tykkiä, mutta aikeista luovuttiin, kun Tatrat päätettiin korvata malleilla "R" ja "TK", joissa resiina-alustalle sijoitettiin Renault FT-17 -panssarivaunu tai kevyt TK-3- tai TKS-tiedusteluvaunu.


title: Tatra T18

text: 1930-luvulla T18:ia käytettiin kaikkien käytössä olleiden panssarijunien yhteydessä, mutta toisen maailmansodan puhjettua vuonna 1939 sellaiset oli vain kahdessa panssarijunassa, numeroissa 13 ("Generał Sosnkowski") ja 15 ("Śmierc"), joista kummassakin oli kahdella Tatralla varustetut joukkueet. Senhetkisestä aseistuksesta ei ole varmaa tietoa, mutta pidetään mahdollisena, että yhdessä oli päälleasennettu ilmatorjuntatykki. Tatroista mahdollisesti tuhoutui osa 10. syyskuuta, kun 1. panssarijunayksikkö pommitettiin ja hylättiin Siedlcen lähellä. Tämän jälkeen Wehrmacht käytti joitain yksilöitä ilman kiinteää aseistusta omissa panssarijunissaan, muun muassa "Panzerzug 1":ssä ja "7":ssä.


title: Lobio

text: Lobio () on georgialainen kasvisruoka. Kirjaimellisesti lobio tarkoittaa papuja, mutta nimeä voi käyttää myös lukuisista ruokalajeista, jotka perustuvat papuihin. Georgian eri osissa niitä valmistetaan eri tavoin. Pavuista valmistettu salaatti tai pata on yksi georgialaisen keittiön perusruoista; pavut voivat olla esimerkiksi valkoisia tai punaisia munuaispapuja. Lobion valmistustapoja on runsaasti: keitetyt pavut voidaan kostuttaa yrttiviinietikalla, jauhaa pyreeksi luumukastikkeen (tqemali) kanssa, sekoittaa salaattiin tai maustaa munilla ja voilla. Yleisimpiä lisäainesosia ovat sipulit, öljy ja viinietikka. Niiden lisäksi voidaan käyttää tomaatteja, saksanpähkinöitä, keitettyjä kananmunia tai juustoa. Ruokaan saatetaan lisätä myös erilaisia tuoreita yrttejä ja kuivia mausteita.


title: Albert Eerola

text: Johan Albert Eerola () oli suomalainen poliitikko ja kirjailija. Hänen puolueensa oli Kansallinen Kokoomus.


title: Albert Eerola

text: Eerola, joka valittiin eduskuntaan kaksissa vaaleissa, 1924 ja 1939, Hämeen läänin eteläisestä vaalipiiristä, toimi kansanedustajana toukokuusta 1924 syyskuuhun 1927 ja syyskuusta 1939 huhtikuuhun 1945. Eduskunnan valiokunnista hän oli jäsenenä pankkivaliokunnassa, sivistysvaliokunnassa, suuressa valiokunnassa, talousvaliokunnassa ja työväenasiainvaliokunnassa. Hän toimi poliittisella urallaan myös presidentin valitsijamiehenä presidentinvaalissa 1931 ja Tuuloksen kunnanvaltuutettuna. Hän sai vuonna 1934 kunnallisneuvoksen arvonimen.


title: Albert Eerola

text: Eerola syntyi maanviljelijäperheeseen ja työskenteli itsekin maanviljelijänä. Hän viljeli maata Tuuloksessa vuodesta 1905. Hän oli myös kirjailija.


title: Albert Eerola

text: Eerola oli naimisissa Niina Johanna Annilan kanssa. He avioituivat vuonna 1908. Eerola kuoli lokakuussa 1950, 76-vuotiaana.


title: My Boy

text: My Boy on Claude Francoisin ja Jean Bourtayren säveltämä ja Phil Coulterin sekä Bill Martinin sanoittama suosittu laulu, joka julkistettiin ensimmäisen kerran Richard Harrisin esittämänä vuonna 1971. Tällöin hän otti osaa erääseen musiikkikilpailuun, ja vaikka Harris ei voittanut, kappaleesta tuli heti menestys. Se levytettiin myöhemmin samana vuonna sekä singlelle, että samannimiselle albumille.


title: My Boy

text: Kappale ylsi parhaimmillaan Billboard Hot 100 -listan neljällekymmenelle ensimmäiselle sijalle. Siitä on tehty lukuisia covereita, joista tunnetuimpia lienee Elvis Presleyn versio vuodelta 1974. Laulu on myös käännetty suomeksi nimellä "Pojalleni", jonka on levyttänyt Danny 1980-luvulla.


title: Ulkomaisia fantasiakirjailijoita 2

text: Ulkomaisia fantasiakirjailijoita 2 on BTJ:n vuonna 2009 julkaisema hakuteos. Teos sisältää artikkeleita fantasiakirjailijoista, joiden suomentaminen on alkanut 2000-luvulla. Teoksen ovat kirjoittaneet Toni Jerrman, Vesa Sisättö ja Jukka Halme.Verkkosivusto Agricolan arvostelussa Markku Soikkeli huomautti, että fantasiakirjallisuuden monipuolisuus on huomattu lähinnä "Tähtivaeltajan" ja "Portin" kaltaisissa lehdissä. Siksi uusinta fantasiakirjallisuutta esittelevä teos on tervetullut, vaikkakin kirjan lähestymistapa on teoskeskeinen ja jättää kirjallisuudenlajin eri suuntausten esittelyn vähemmälle. Kirjailijoiden valinta teokseen on riippunut suomennospolitiikasta, joka on ollut kustantamoissa ajoittain sattumanvaraista ja jopa asiantuntematonta.


title: Griko

text: Griko () on nykykreikan murre, jota puhutaan Italiassa historiallisen Suur-Kreikan ("Magna Graecia") alueella. Sen puhujat ovat Italian kreikkalaisia.


title: Griko

text: Eräiden teorioiden mukaan griko olisi jäänne antiikin ajoilta, mutta se on kielen rakenteen perustella lähempänä keskiajalla Kreikassa puhuttuja murteita kuin antiikin kreikkaa. Tästä on päätelty, että kieli olisi saapunut alueelle Bysantista. Pääosa kielen puhujista on jakautunut kahteen toisistaan erillään olevaan alueeseen, Calabrian eteläosaan ("Bovesia") sekä Apulian itäosaan ("Grecìa Salentina"). Näistä kahdesta Grecìa Salentina on huomattavasti suurempi. Italiassa griko on tunnustettu vähemmistökielenä ja sen puhujat etnisenä vähemmistönä.


title: Griko

text: Griko


title: Griko

text: Kreikka


title: Beaufortin piirikunta

text: Beaufortin piirikunta on kahden Yhdysvaltojen piirikunnan nimi


title: Beaverin piirikunta

text: Beaverin piirikunta on kolmen Yhdysvaltojen piirikunnan nimi


title: Bedfordin piirikunta

text: Bedfordin piirikunta on kolmen Yhdysvaltojen piirikunnan nimi:


title: Bellin piirikunta

text: Bellin piirikunta on kahden Yhdysvaltojen piirikunnan nimi.


title: Bentonin piirikunta

text: Bentonin piirikunta on yhdeksän Yhdysvaltojen piirikunnan nimi


title: Berkeleyn piirikunta

text: Berkeleyn piirikunta on kahden Yhdysvaltojen piirikunnan nimi


title: Berrienin piirikunta

text: Berrienin piirikunta on kahden Yhdysvaltojen piirikunnan nimi


title: Bibbin piirikunta

text: Bibbin piirikunta on kahden Yhdysvaltojen piirikunnan nimi


title: Crushcrushcrush

text: Crushcrushcrush on Paramoren "RIOT!"-albumin kolmas single. Sen virallinen musiikkivideo julkaistiin MTV:llä esitettävässä TRL - ohjelmassa 11. lokakuuta 2007. Single julkaistiin myöhään 2007 ja aikaisin 2008. Isossa-Britanniassa single oli kuitenkin jo ladattavissa aikaisemmin. Single esiintyy myös monissa peleissä, kuten "Rock Band", "Rock Band Unplugged", "" ja "Ultimate Band". Single voitti Teen Choice -palkinnon kategoriassa "Best Rock Track". Syyskuussa single voitti kultaa Yhdysvalloissa.


title: Crushcrushcrush

text: Musiikkivideossa näytetään bändin esiintyvän kuivalla autiomaalla, missä kolme ihmistä vakoilee kauempaa kiikareiden avulla. Nämä vakoojat ovat tehneet itselleen "kodin" autiomaalle, mutta kodin ympärllä ei ole seiniä eikä kattoa. Videon on ohjannut Shane Drake.


title: Crushcrushcrush

text: Video oli ehdolla "Parhaaksi rockvideoksi" vuoden 2008 MTV Video Music Awards -gaalassa, mutta palkinnon voitti Linkin Parkin video "Shadow of the Day".


title: The Butcher’s Ballroom

text: The Butcher’s Ballroom on Diablo Swing Orchestran esikoisalbumi, joka julkaistiin 17. elokuuta 2006.


title: The Butcher’s Ballroom

text: Albumi palkittiin vuoden yllättäjänä Metal Storm awardseissa vuonna 2006.


title: Sing Along Songs for the Damned & Delirious

text: Sing-Along Songs for the Damned & Delirious on Diablo Swing Orchestran toinen studioalbumi, joka julkaistiin 21. syyskuuta 2009.


text: Albumin kansitaiteen on suunnitellut Peter Bergting, ruotsalainen fantasia-artisti, joka on tunnettu bestseller-grafiikkanovellistaan nimeltä "Gängkrig".


title: Puolan tasavalta

text: Puolan tasavalta voi tarkoittaa seuraavia valtiomuodostelmia:


title: Frederick L. Schuman

text:
Frederick Lewis Schuman (1904-1981) oli yhdysvaltalainen politologi ja kansainvälisten suhteiden tutkija.
Hän toimi professorina Williams College -yliopistossa.


title: Sejm 1788

text: Vuoden 1788 Sejm oli neljä vuotta istuneet Puolan kuningaskunnan ja Liettuan suuriruhtinaskunnan valtiopäivät, joiden merkittävin päätös oli hyväksyä valtioliittoa vahvistava perustuslaki. Vuoden 1788 sejmiä kutsutaan myös "suureksi sejmiksi ()" tai pitkän kestonsa vuoksi "nelivuotiseksi sejmiksi ()".


title: Sejm 1788

text: Perustuslaki vahvistettiin 3. toukokuuta 1791, mikä ei käynyt Venäjän keisarikunnalle eikä sen hallitsijalle Katariina II Suurelle. Perustuslakia vastustamaan perustettiin Targowican konfederaatio, joka pyysi Venäjän keisarikunnalta apua. Tuloksena oli venäläisten hyökkäys Puolan kuningaskuntaan ja Liettuan suuriruhtinaskuntaan ja lopulta Puolan toinen jako.


Fort Frances-International Falls International Bridge on kansainvälinen Kanadan ja Yhdysvallat yhdistävä rautatie- ja tieliikennesilta. Silta ylittää Rainy River -joen ja yhdistää Yhdysvaltain Minnesotassa sijaitsevan International Fallsin kaupungin Kanada Ontariossa sijaitsevaan Fort Francesin. Sillan kautta tehdään lähes 900 000 ylitystä vuosittain. Silta koostuu kahdesta erillisestä sillasta, nykyisin rautatieliikenteen ja raskaan liikenteen käytössä oleva osa valmistui vuonna 1908. Vuonna 1979 rakennettu silta palvelee henkilöautoliikennettä.


title: Fort Frances-International Falls International Bridge

text: Silta rakennettiin vuonna 1905 valmistuneen vesivoimalan länsipuolella. Sen rakensivat yhteistoimin rajan molemmin puolin sijaitsevat Boise Cascade ja Abitibi-Consolidated metsäteollisuusyhtiöt. Ensimmäinen osuus otettiin käyttöön vuonna 1908. Toinen henkiloautoliikenteelle tarkoitettu silta valmistui ensimmäisen viereen vuonna 1979. Alkuperäinen siltä jäi rautatieliikenteen kayttöön. Myös rekkaliikenne ja linja-autot ohjattiin käyttämään suuremmalle kuormalle tarkoitettua vanhempaa siltaa.


text: Vuonna 2004 molemmat sillan omistajat ilmaisivat haluavansa luopua sillan omistuksesta, koska se ei kuulunut heidän ydintoimintoihinsa.


text: Minnesotan osavaltion tutkimuksissa 2006 todettiin vanhemman rautatiesillan olevan huonossa kunnossa ja jäljellä olevaksi käyttöiäksi arvitoitiin noin 15-20 vuotta. Arvioiden mukaan sillan käyttökustannukset olisivat noin 110 000–114 000 dollaria vuosittain. Sillan korvaamisen uudella arvioitiin maksavan noin 8 miljoonaa dollaria.


Kuurinmaan ja Semigallian herttuakunta (1918) oli Kuurinmaan ja Semigallian herttuakunnan ajatuksen pohjalle perustettu valtio 8. maaliskuuta 1918, kun Saksan miehittämässä Latviassa baltiansaksalaista väestöä edustavat maapäivät ehdottivat Saksan keisari Wilhelm II:lle, että tämä ryhtyisi valtionpäämieheksi. Valtio lakkasi 7. joulukuuta 1918, kun saksalaiset sotilasviranomaiset luovuttivat alueen hallinnan juuri itsenäiseksi julistautuneelle Latvian tasavallalle.


title: Have I Got News for You

text: Have I Got News for You on Hat Trick Productionsin tuottama brittiläinen satiirinen uutisvisailuohjelma, jota BBC on esittänyt vuodesta 1990 alkaen. Ohjelmassa on puheenjohtajan lisäksi kaksi joukkuetta, jotka koostuvat joukkueen kapteenista ja vierailijasta, joka on yleensä julkisuuden henkilö tai poliitikko. Broadcastersin tuottama ja Yle TV1:n esittämä "Uutisvuoto" pohjautuu ohjelman formaattiin.


title: Have I Got News for You

text: Kapteeneina ovat alusta alkaen olleet Ian Hislop ja Paul Merton. Ohjelman alkuperäisenä puheenjohtajana toimi Angus Deayton. Toukokuussa 2002 News of the World -lehti uutisoi Deaytonin suhteesta prostituoituun ja kokaiinin käytöstä. Deayton sai kuitenkin jatkaa tehtävässään, mutta saman vuoden lokakuussa lehdistön uudet paljastukset johtivat hänen erottamiseensa. Erottamisen seurauksena Stephen Fry on kieltäytynyt esiintymästä ohjelmassa.


title: Have I Got News for You

text: Deaytonin jälkeen sarjaa on jatkettu vaihtuvin puheenjohtajin. Puheenjohtajina ovat vierailleet muun muassa Jeremy Clarkson, Martin Clunes, William Hague, Bill Bailey, Tom Baker, Joan Collins ja Neil Kinnock. Boris Johnson, Lontoon pormestari (2008–2016), tunnusti TV-sarjassa "Vallan kaupungit" juontajalle, Sir Christopher Meyerille, että hän saa kiittää asemastaan televisiota ja erityisesti ohjelmaa "Have I Got News for You".


title: Erkki Häkämies

text: Erkki Pekka Häkämies () oli suomalainen opettaja ja poliitikko. Hänen puolueensa oli Kansallinen Kokoomus.


title: Erkki Häkämies

text: Häkämies toimi yhdeksän vuoden ajan, maaliskuusta 1970 maaliskuuhun 1979, kansanedustajana. Hänet valittiin eduskuntaan Kymen läänin vaalipiiristä kolmissa vaaleissa, vuosina 1970, 1972 ja 1975. Hän oli jäsenenä eduskunnan puolustusasiainvaliokunnassa, sivistysvaliokunnassa, jossa hän toimi myös varapuheenjohtajana, ja suuressa valiokunnassa. Häkämies toimi poliittisella urallaan myös Karhulan kauppalan ja sittemmin Kotkan kaupungin kunnallispolitiikassa vuodesta 1965 vuoteen 1981, Kymenlaakson Kokoomuksen puheenjohtajana ja presidentin valitsijamiehenä presidentinvaalissa 1978.


title: Erkki Häkämies

text: Häkämies oli varsinaiselta ammatiltaan opettaja, joksi hän valmistui vuonna 1953. Hän työskenteli kansankoulunopettajana ja koulunjohtajana Lappeella ja Karhulassa. Vuonna 1982 hän sai opetusneuvoksen arvonimen.


title: Erkki Häkämies

text: Häkämies oli myös liikunta- ja urheiluvaikuttaja. Hän toimi muun muassa Kansakoulunuorison Liikuntakasvatusliiton toiminnanjohtajana vuosina 1957–1958, urheiluseura Sunilan Sisun puheenjohtajana ja Suomen Valtakunnan Urheiluliiton (SVUL) Kymenlaakson piirin varapuheenjohtajana.


title: Erkki Häkämies

text: Häkämies oli vuodesta 1955 naimisissa Pirkko Häkämiehen (o.s. Kairava) kanssa. Kansanedustajina ja ministereinä toimineet Jyri Häkämies ja Kari Häkämies ovat heidän poikiaan.


title: Saini

text: Saini on suomalainen naisen etunimi, alkujaan Saimi-nimen muunnelma.. Sainin nimipäivä on 17. lokakuuta, ja nimi on otettu kalenteriin vuonna 1929. Nimi Saini on Väestörekisterikeskuksen tietojen mukaan annettu 1900-luvun alusta lokakuuhun 2018 mennessä 1121 naiselle ja ainakin yhdelle miehelle. Yli puolet Saineista on syntynyt 1920- ja 1930-luvuilla.


title: Homoseksuaalisuus ja islam

text: Islamilaiset näkemykset homoseksuaalisuudesta perustuvat Koraanin kirjoituksiin sekä Profeetta Muhammadin opetuksiin. Homoseksuaalisia tekoja pidetään yleensä syntinä, sillä islam kieltää avioliiton ulkopuoliset suhteet.


title: Veriselkäkukastaja

text: Veriselkäkukastaja ("Dicaeum cruentatum") on kaakkoisaasialainen pienikokoinen varpuslintu.


title: Veriselkäkukastaja

text: Linnun pituus on 9–10 cm. Sen ruumis on töpäkkä ja lyhytpyrstöinen. Koiraan mustassa selässä on leveä tulipunainen raita yläperästä otsaan saakka. Naaraalla punaista on vain yläperässä selkä on ruskea. Linnut liikkuvat lehvästössä, josta niitä olisi vaikea havaita, elleivät ne laulaisi ja ääntelisi vilkkaasti.


title: Veriselkäkukastaja

text: Veriselkäkukastajat elävät laajalla maantieteellisellä alueella Intiasta Etelä-Kiinaan ja Kaakkois-Aasiaan sekä Indonesiassa, ja ovat sangen yleisiä. Lajin elinympäristön ala on 1 –10 miljoonaa neliökilometriä.


title: Veriselkäkukastaja

text: Linnén kuvailema holotyyppi eli tyyppinäyte oli peräisin Intian Bengalista. Lajista tunnetaan kuusi tai seitsemän alalajia.


title: Veriselkäkukastaja

text: Veriselkäkukastajat viihtyvät alavien maiden tuoreissa, valoisissa metsissä ja pensaikoissa sekä puutarhoissa.


title: Veriselkäkukastaja

text: Pesintä on maalis-huhtikuussa, jolloin linnut rakentavat puun oksasta riippuvan pussimaisen pesän hämähäkin seiteista ja puuvillahöytyvistä. Pesä riippuu niin alhalla oksasta, että vain käärmeet voivat joskus päästä ryöstämään pesän sen sivulla olevasta lentoaukosta.


title: Holotyyppi

text: Holotyyppi eli tyyppinäyte eli tyyppiyksilö on eliön luokittelun perusteena oleva eliöyksilö tai sen osa. Se voi olla myös maalaus, piirros tai valokuva. Sitä on käytetty määritettäessä eliön taksoni eli sen sukulaisuus muihin eliöihin nähden. Holotyyppi on kuvailtu tieteellisessä julkaisussa, se tulee sijoittaa johonkin julkiseen kokoelmaan, esimerkiksi eläinmuseoon, ja sen tulee olla tutkijoiden käytettävissä.


title: Holotyyppi

text: Tyyppinäytteitä on muitakin kuin holotyyppi, kuten isotyyppi, syntyyppi, paratyyppi, lektotyyppi, paralektotyyppi ja neotyyppi.


title: Mistelikukastaja

text: Mistelikukastaja ("Dicaeum hirundinaceum") on Oseaniassa esiintyvä varpuslintu, joka on sopeutunut elämään mistelien kanssa.


title: Mistelikukastaja

text: Linnun pituus on noin 10 cm ja paino 9 g. Koiras ja naaras ovat erinäköisiä: koiraan rinta on punainen, selkä sinimusta, alaperä punainen ja vaalean vatsan keskellä on musta juova. Naaras on tummanharmaa ja sen alaperässä on vähemmän punaista. George Shaw kuvaili holotyypin Uudesta Hollannista eli Australiasta vuonna 1792.


title: Mistelikukastaja

text: Mistelikukastajat elävät lähes kaikkialla Australian mantereella, Papua-Uudessa-Guineassa ja itäisessä Indonesiassa. Se on täysin riippuvainen mistelien esiintymisestä. Lajin elinympäristön ala on 1–10 miljoonaa neliökilometriä ja siitä tunnetaan neljä alalajia. Pesimäajan ulkopuolella se vaeltelee ravinnon perässä.


title: Mistelikukastaja

text: Pensaikot, metsät ja puutarhat.


title: Mistelikukastaja

text: Pesintä tapahtuu syyskuusta maaliskuulle. Naaras rakentaa oksasta riippuvan, päärynänmuotoisen pesän kasvikuiduista ja hämähäkin seiteistä. Pesän kulkuaukko on sivulla. Naaras munii tavallisesti kolme munaa, joita se hautoo yksin. Molemmat emot ruokkivat poikasia, jotka jättävät pesän noin 15 päivän ikäisinä.


title: Mistelikukastaja

text: Mistelikukastaja elää läheistä yhteiseloa mistelien kanssa, joita Australiassa tavataan noin 60 lajia. Se syö mistelien marjoja, jotka kulkevat nopeasti sen surkastuneen vatsalaukun läpi, missä marjan mehukas ja runsassokerinen malto imeytyy suoleen. Siemen kulkeutuu kloaakkiin puolessa tunnissa ja lintu ulostaa sen usein puun tai pensaan oksalle, johon misteli juurtuu. Linnut syövät myös hyönteisiä, mettä ja siitepölyä, ja poikasia ruokitaan aluksi vain valkuaispitoisilla hyönteisillä.


title: Lyijydioksidi

text: Lyijydioksidi eli lyijy(IV)oksidi (PbO) on lyijyn ja hapen muodostama epäorgaaninen yhdiste. Luonnossa sitä esiintyy plattneriittimineraalissa.


title: Lyijydioksidi

text: Lyijydioksidi on huoneenlämpötilassa kiinteää, ruskeaa ainetta. Se ei liukene veteen, mutta happoliuoksiin se liukenee suhteellisen helposti. Aine on amfolyytti ja muodostaa emästen kanssa plumbaatteja.


title: Lyijydioksidi

text: Lyijydioksidi hajoaa lyijyoksidiksi ja hapeksi, kun sitä kuumennetaan yli 290 °C lämpötilaan.


title: Lyijydioksidi

text: Aine on erittäin vahva hapetin. Se voi jopa sytyttää palon tai aiheuttaa räjähdyksen joutuessaan kosketuksiin orgaanisten yhdisteiden kanssa.


title: Lyijydioksidi

text:
Lyijydioksidia voidaan valmistaa monella eri tavalla. Sitä muodostuu, kun lyijymönjä reagoi typpihappoliuoksen kanssa. Sivutuotteena syntyy myös lyijyatsidia ja vettä.
Ainetta muodostuu myös, kun lyijynitraattia elektrolysoidaan, jolloin lyijydioksidi saostuu anodille. Lyijydioksidia voidaan valmistaa myös hapettamalla jotain lyijy(II)suolaa esimerkiksi hypokloriitti-ionien avulla.


title: Lyijydioksidi

text: Lyijydioksidia käytetään lyijyakuissa elektrodina. Vahvan hapetuskykynsä ansiosta sitä käytetään väriteollisuudessa, ilotulitteissa, räjähdysaineissa ja tulitikuissa. Sitä voidaan käyttää myös kovetettaessa sulfidipohjaisia polymeereja ja valmistettaessa kumia korvaavia aineita.


title: Lyijydioksidi

text: Kuten monet muut lyijy-yhdisteet, myös lyijydioksidi on myrkyllistä. Aineen nielemisestä aiheutuvan lyijymyrkytyksen oireita ovat huonovointisuus ja kivut vatsassa sekä oksentaminen. Pitkäaikainen altistuminen aineella voi aiheuttaa vaurioita luuytimessä ja hermostossa. Lyijydioksidi voi olla karsinogeeninen ja aiheuttaa perimävaurioita. Luonnossa yhdiste kertyy ravintoketjussa erityisesti nisäkkäisiin.


title: Kari Peitsamo (albumi)

text: Kari Peitsamo on Kari Peitsamon kokoelmat mukaan lukien järjestyksessä 55. albumi. Se julkaistiin 14. lokakuuta 2009.


title: Kari Peitsamo (albumi)

text: Levy on kokonaan akustinen, ja se sisältää seitsemäntoista englannin- ja kolme suomenkielistä kappaletta. Se äänitettiin syyskuussa 2009 Studio Bulevardissa, Helsingissä.


title: Kari Peitsamo (albumi)

text: ""Join the Frog Revolution"" on päivitetty versio Peitsamon ensimmäisestä omasta kappaleesta ""Sammakkolaulu"".


title: Wreckamovie

text: Wreckamovie (WAM) on yhteisöllinen elokuvien tuotanto- ja kehitysympäristö, johon kuka tahansa voi liittyä luodakseen oman elokuva- tai muun audiovisuaalisen projektinsa ja saadakseen verkkoyhteisön tuen, tai etsiäkseen mielenkiintoisia elokuva- tai muita audiovisuaalisia projekteja liittyäkseen niihin avustajaksi. Sen päämääränä on tehdä elokuvien tekemisestä helpompaa, tehokkaampaa sekä mahdollista kenelle tahansa.


title: Wreckamovie

text: Star Wreck Studios Oy:n ja Wreckamovien perusti ryhmä tamperelaisia elokuvantekijöitä, jotka vuonna 2005 julkaisivat suurta mainetta saavuttaneen vapaasti internetistä ladattavissa olevan Star Trek parodian , joka on monin tavoin muuttanut käsityksiä elokuvien tuotantotavoista. Elokuvaa kehitti ja levitti poikkeuksellisesti internetin välityksellä toiminut innokkaiden harrastajien muodostama yhteisö. Varsinkin elokuvan näyttävät erikoistehosteet, jotka oli luotu aivan tavallisilla kotitietokoneilla ja miniatyyribudjetilla, herättivät suurta huomiota. Tästä ensimmäisestä kokopitkästä elokuvasta saamiensa kokemusten pohjalta tuotantotiimi ryhtyi kehittämään kaikille avointa ja helppokäyttöistä elokuvien tuotanto- ja kehitysympäristöä. .


title: Wreckamovie

text: Wreckamovieta voidaan Cisco Systems Finland Oy:n mukaan pitää malliesimerkkinä toisen sukupolven internetin avaamista mahdollisuuksista. Liiketoimintamallina se toimii täysin päinvastoin kuin elokuvia on totuttu tuottamaan perinteisesti. Tässä toimintamallissa yhteisö luo ja levittää elokuvaa, ja sen näin ensin jo saavutettua tunnettavuutta se voi myös alkaa tuottaa jotain.


title: Wreckamovie

text: Wreckamovie soveltuu käytettäväksi kaikentyyppisiin audiovisuaalisiin projekteihin lyhytfilmeistä ja musiikkivideoista aina kokoillan elokuviin. Palvelussa kuka tahansa voi koota oman projektinsa ympärille sen kehittämisestä kiinnostuneita tukijoita pyytääkseen ja saadakseen apua erilaisissa tarpeellisissa tehtävissä. Se mahdollistaa elokuvien kehittämisen yhdessä sitä tukevan yhteisön kanssa sekä siten todellisen vuorovaikutuksen yleisön kanssa jo elokuvan kehitysvaiheesta saakka.


title: Wreckamovie

text: Palvelu ei erottele "ammattilaisia" "amatööreistä", vaan painottaa innokkuuden merkitystä. Yhteisössä kuitenkin ymmärretään, että kaikkein parhaimmat tulokset saadaan yhdistämällä ammattimainen ote ja innokkuus.


title: Wreckamovie

text: Internetin ohella palvelun kehittäjät haluavat tukea elokuvien levittämistä kaikin mahdollisin muinkin tavoin aina perinteisestä teatterilevityksestä kännyköihin. Tällöin olemassa olevaa kannattajayhteisöä voidaan hyödyntää erinomaisesti viraalimarkkinointiin.Lokakuussa 2009 Wreckamoviessa kehitettiin yhä sen ensimmäistä suurtuotantoa, kokoillan scifiparodiaa Iron Sky. Jo aiemmin palvelua hyödyntäen oli valmistunut suomalainen kauhuelokuva Sauna. Kehitysympäristö oli avoinna yleisön käytettäväksi ja siinä oli avoimena yli 300 eri projektia.


title: Wreckamovie

text: Vuonna 2008 Wreckamovie voitti MindTrek Grand Prix 2008 palkinnon, 20 008 euroa.


title: Wreckamovie

text: Lokakuussa 2009 Wreckamovie valittiin 36 finalistin joukkoon SIME konferenssin Rising Star of the North -kilpailussa, sijoittuen lopulta sijalle 23.


title: Jäähyvästi

text: Jäähyvästi on suomalaisen metalliyhtye Saattueen esikoisalbumi. Levyn sanoitukset käsittelevät suurimmaksi osaksi kuolemaa.


title: Jäähyvästi

text: Kaikki kappaleet säveltänyt Tero Kalliomäki sekä sanoittanut Tuukka Koskinen, ellei toisin mainittu.


title: Rigoberto Urán

text: Rigoberto Urán (s. 26. tammikuuta 1987 Urrao, Kolumbia) on kolumbialainen maantiepyöräilijä. Hän aloitti ammattilaisuransa Tenax-joukkueessa 2006, edusti seuraavan kauden Unibet.com-tallia, vuosina 2008–2010 Caisse d'Epargne -joukkuetta, 2011–2013 Team Sky -tallia, 2014 Omega Pharma-Quick Stepiä, 2015 Etixx-Quick Step -joukkuetta ja vuodesta 2016 yhdysvaltalaistallia, nykyiseltä nimeltään EF Education First.


title: Rigoberto Urán

text: Urán voitti vuonna 2007 Sveitsin ympäriajon seitsemännen etapin. Seuraavana vuonna hän sijoittui Katalonian ympäriajon kokonaiskilpailussa toiseksi 16 sekuntia Gustavo César Velosolle hävinneenä. Kauden päätteksi hän oli kolmas Lombardian ympäriajossa hävittyään kirikamppailun toisesta sijasta Janez Brajkovičille. Italian ympäriajossa 2012 hän voitti nuorten kilpailun. Lontoon olympialaisten maantieajossa hän saavutti hopeaa hävittyään loppukirissä irtiottokumppanilleen Aleksandr Vinokuroville. Myöhemmin samana vuonna hän voitti Giro del Piemonten ja oli kolmas Lombardian ympäriajossa.


title: Rigoberto Urán

text: Italian ympäriajossa 2013 Uran sijoittui toiseksi 4 minuuttia 43 sekuntia Vincenzo Nibalille hävinneenä. Hän voitti vuoristossa ajetun kymmenennen etapin 20 sekunnin erolla Carlos Betancuriin. Italian ympäriajossa 2014 hän voitti 12. etapin, 41,9 kilometrin aika-ajon minuutin ja 17 sekunnin erolla Diego Ulissiin, ja nousi samalla kokonaiskilpailun johtoon ohi Cadel Evansin. Lopputuloksissa hän oli toinen 2 minuuttia ja 58 sekuntia Nairo Quintanalle hävinneenä.


title: Rigoberto Urán

text: Uran voitti Grand Prix Cycliste de Québec -kilpailun 2015. Richmondin MM-kilpailuissa 2015 hän sai joukkueaika-ajossa hopeaa. Seuravaavana vuonna hän sijoittui Lombardian ympäriajossa kolmannen kerran kolmanneksi. Ranskan ympäriajossa 2017 hän voitti Chambéryyn päättyneen yhdeksännen etapin. Hän sijoittui kokonaiskilpailussa toiseksi 54 sekuntia Chris Froomelle hävinneenä. Hän voitti samana vuonna Milano–Torino-kilpailun.


title: Rigoberto Urán

text: Lähde: Cycling Archives


title: The Beatles: Rock Band

text: The Beatles: Rock Band on Harmonixin ja Pi Studiosin kehittämä sekä MTV Gamesin julkaisema musiikkivideopeli ja "Rock Band" -pelisarjan kolmas konsolipeli. Peli sisältää 45 The Beatlesin kappaletta, joita pelaaja voi soittaa tai laulaa. Peli julkaistiin PlayStation 3:lle, Xbox 360:lle ja Wiille 9. syyskuuta 2009.


title: The Beatles: Rock Band

text:
Peli noudattaa "Rock Bandien" ja "Guitar Herojen" peruskaavaa. Pelaaja käyttää kitaraohjaimen kaulassa olevia viittä eri värein merkittyä nappulaa. Kun kappale on valittu, ruudulle ilmestyvällä kaistalla näkyy laatikoita, ja pelaajan pitää valita samanvärinen nappula tai lyödä oikeaa rumpua. Pelin taustat muuttuvat joskus live-esityksestä tai studiolta mielikuvitusmaailmaksi.
Pelistä on myytävänä Limited Edition, jonka mukana tulee basso, rummut ja mikrofoni. Toiset tuotteet, kitarat täytyy ostaa erikseen. Peliä voi myös pelata tavallisella "Rock Band" -kitaralla tai joillakin "Guitar Hero" -kitaroilla.


title: The Beatles: Rock Band

text: "The Beatles: Rock Band" sai hyvän vastaanoton useilta eri median edustajilta. Chad Sapieha "The Globe and Mail"istä arveli että peli voisi aloittaa uuden Beatlemanian sukupolvesta riippumatta. Kun taas Seth Schiesel "The New York Times"istä arvioi pelin kulttuurilliseksi vedenjakajaksi. Jotkut kriitikot ylistivät pelin musiikkigenreä. Randy Lewis "Los Angeles Times"istä kuvaili peliä ”suureksi harppaukseksi eteenpäin musiikkipeleissä”, kun taas Johnny Minkley Eurogameristä kutsui sitä ”uudeksi standardiksi mihin kaikkia bändipelejä verrataan”. IGN:n arvostelun mielestä peli tarvitsisi lisämateriaalia enemmän kuten esimerkiksi enemmän materiaalia remasteroiduilta CD:eiltä GameSpy kritisoi kappaleiden vähäistä määrää ja arveli että Harmonix olisi tarkoituksella jättänyt osan kappaleista maksullisiin lisäpaketteihin, jotka julkaistiin myöhemmin.


title: Glyptoteekki

text: Glyptoteekki tarkoittaa kirjaimellisesti veistotaiteen kokoelmaa ( 'veistetty kuva' ja 'säilytyspaikka'). Tunnettuja glyptoteekiksi nimettyjä taidemuseoita ovat Glyptothek Münchenissä ja Ny Carlsberg Glyptotek Kööpenhaminassa.


title: Taistelutunnus BAT 21

text: Taistelutunnus BAT 21 on tositarinaan pohjautuva sotaelokuva vuodelta 1988. Se kuvattiin Sabahilla, Malesiassa. Pääosia esittävät Gene Hackman ja Danny Glover.


title: Taistelutunnus BAT 21

text: Yhdysvaltain armeijan tiedustelulentokone ammutaan alas vihollisen alueella Vietnamissa 1968. Eversti Hambleton (Hackman) on ainoa, joka selviää ja hänen täytyy piilotella viidakossa, kunnes hänet voidaan tulla pelastamaan helikopterilla. Hambleton ei ole koskaan ollut kentällä, eikä ole koskaan ampunut ketään kuoliaaksi. Sillä aikaa, kun ilmavoimat suunnittelevat pelastusoperaatiota, Hambletonin ainoa yhteys omiin joukkoihinsa on kapteeni Bartholomew Clark (Glover), jonka kanssa hän on yhteydessä radion välityksellä. Vietkongin joukot etsivät Hambletonia janoten tämän hallussa olevia huippusalaisia tietoja.


title: Taistelutunnus BAT 21

text: "Video-oppaassa" vuodelta 1994 elokuva saa kolme tähteä viidestä, mikä vastaa sanallista arviota ”hyvä”.


title: Steve Mandanda

text: Steve Mandanda Mpidi (s. 28. maaliskuuta 1985 Kinshasa, Zaire) on ranskalainen jalkapalloilija, pelipaikaltaan maalivahti. Hän edustaa Ranskan Ligue 1:ssä pelaavaa Marseillea. Tämän lisäksi hän edustaa Ranskan jalkapallomaajoukkuetta.


title: Steve Mandanda

text: Mandanda teki debyyttinsä Le Havressa Elokuussa 2005 ja hän ei päästänyt neljässä ensimmäisessä ottelussa yhtään maalia. Hän pelasi 30 sarjaottelua ensimmäisellä kaudella ja 37 ottelua toisella kaudella. Hänen esityksensä koettiin kiinnostaviksi toisissa joukkueissa. Hänen oli aikeissa sirtyä Englantilaiseen Aston Villaan mutta siirto jäi toteutumatta. Kauden 2007–2008 aikana hän siirtyi lainasopimuksella Marseilleen kesällä 2007.


title: Pusanin elokuvajuhlat

text: Pusanin elokuvajuhlat (PIFF, , Hanja: 釜山國際映畵祭) järjestetään vuosittain Busanissa ("myös" Pusan) Etelä-Koreassa. Juhlaa pidetään yhtenä Aasian merkittävimmistä elokuvajuhlista. 13.–21. syyskuuta 1996 järjestetty ensimmäinen juhla oli myös ensimmäinen kansainvälinen elokuvajuhla Koreassa. PIFF keskittyy esittelemään erityisesti Aasian uusia elokuvia ja ohjaajana ensikertalaisia. Juhlan erityispiirre on että se houkuttelee katsojikseen nuoria ja pyrkii erityisesti kannustamaan nuoria lahjakkuuksia ja luomaan heille yhteyksiä rahoittajiin.


title: Pusanin elokuvajuhlat

text: Juhlan yhteydessä jaetaan useita palkintoja ja tunnustuksia, uusimpana Flash Forward -tunnustus, jonka vuonna 2009 sai Zaida Bergrothin ohjaama elokuva "Skavabölen pojat". Flash Forward myönnetään myös oman maanosan ulkopuolelta tuleville elokuville, kun monet muut palkinnot on varattu vain aasialaisille elokuville ja tekijöille.


title: Pennsylvaniansaksa

text: Pennsylvaniansaksa on yläsaksan murre, jota puhutaan osissa Pohjois-Amerikkaa. Kieltä puhutaan Yhdysvalloissa Pennsylvanian, Ohion ja Indianan osavaltioissa sekä Kanadan Ontariossa. Suurin osa eli 83 700 puhujaa asuu Yhdysvalloissa; Kanadassa heitä asuu noin 15 000. Kieli on historiallisilta ajoilta huomattavasti taantunut, ja se on säilynyt parhaiten joidenkin kristittyjen uskontokuntien käytössä. Tällaisiä ovat eräät mennoniitat ja amissit. Yhdysvalloissa puhutaan myös toista saksan kielen murretta alasaksaa ("Plattdeutsch"), joka eroaa pennsylvaniansaksasta huomattavasti.


title: Pennsylvaniansaksa

text: Penssylvaniansaksan toivat Pohjois-Amerikkaan pääosin Saksasta, Ranskasta ja Sveitsistä tulleet maahanmuuttajat 1700- ja 1800-luvuilla. Kielen alkuaikoina sitä puhuttiin laajemmalla alueella, kuten Marylandissä, Pohjois-Carolinassa ja Virginiassa. Kieltä käytettiin pitkään Pennsylvanian kaupungeissakin, mutta toisen maailmansodan jälkeen se taantui lähes yksinomaan maaseudun kieleksi. Kieli käytännössä pelastui häviämiseltä, kun amissit omaksuivat sen. Vaikka kielen muiden puhujien määrä laskeekin, amissien määrän arvioidaan kaksinkertaistuvan aina 20 vuodessa.


title: Pennsylvaniansaksa

text: Kielellä on olemassa kaksi erilaista oikeinkirjoitusjärjestelmää, joista toinen perustuu englantiin ja toinen saksaan. Amissien puhuma pennsylvaniansaksa voidaan luokitella omaksi murteekseen. Koska suurin osa pennsylvaniansaksaa puhuneiden esi-isistä tuli maahan ennen teollista vallankumousta, kieleen on lainattu paljon teollisuuteen ja muihin nykyajan ilmiöihin liittyviä sanoja englannista.


title: Mäntän vaakuna

text: Mäntän vaakuna oli Mäntän kaupungin tunnus, jonka ilves on peräisin Hämeen maakuntavaakunasta, ja lipukkeet viittaavat Serlachiuksen paperitehtaaseen, jolla on ollut keskeinen osa alueen kehityksessä.


title: Mäntän vaakuna

text: Vaakunan selitys on ”punaisessa hopeisilla lipukkeilla sirotellussa kentässä hopeinen sinivaruksinen ilves pystyssä, ilveksen korvatöyhdöt mustat”. Vaakunan on suunnitellut Olof Eriksson, ja Mäntän kunnanvaltuusto hyväksyi sen 19. kesäkuuta 1950. Sisäasianministero vahvisti vaakunan käyttöön samana vuonna 25. lokakuuta. Vaakuna jäi epäviralliseksi kotiseutuvaakunaksi 2009 Mäntän ja Vilppulan muodostettua Mänttä-Vilppulan kaupungin, joka otti käyttöön Vilppulan vaakunan.


title: Valomaalaus

text: Valomaalaus on valokuvausmenetelmä, jota käytetään laajojen alueiden valaisemiseen tai varjottoman kuvan luomiseen kohteesta. Valonlähdettä liikutellaan jatkuvasti pitkän valotusajan aikana, jotta kuva-ala valaistuu tasaisesti.


title: Jakob Fuglsang

text: Jakob Diemer Fuglsang (s. 22. maaliskuuta 1985 Geneve, Sveitsi) on tanskalainen maantiepyöräilijä. Hän kilpaili aiemmin maastopyöräilyssä edustaen vuosina 2006–2008 Designa Køkken- ja Cannondale – Vredestein -joukkueita. Maantiepyöräilyssä hän aloitti ammattilaisuransa harjoittelijana Team Saxo Bank -tallissa syksyllä 2008. Kaudelle 2011 hän siirtyi luxemburgilaiseen Team Leopard-Trek -joukkueeseen, jatkoi 2012 RadioShack-Nissan-Trekissä ja siirtyi 2013 kazakstanilaiseen Astana Teamiin.


title: Jakob Fuglsang

text: Fuglsang voitti alle 23-vuotiaiden maastoajon maailmanmestaruuden Fort Williamissa 2007. Seuraavana vuonna hän sai pronssia yleisen sarjan EM-kilpailuissa. Junioreiden EM-kilpailuissa hän sai hopeaa 2003. Alle 23-vuotiaiden EM-kilpailuissa hän oli toinen 2005 ja kolmas 2007.


title: Jakob Fuglsang

text: Maantiepyöräilyssä Fuglsang saavutti maantiejon hopeaa Rio de Janeiron olympialaisissa 2016. Seuraavana vuonna hän voitti Critérium du Dauphinén kokonaiskilpailun. Hän on voittanut Tanskan ympäriajon vuosina 2008, 2009 ja 2010, Slovenian ympäriajon 2009 sekä Itävallan ympäriajon 2012. Tanskan aika-ajomestaruuden hän voitti 2010 ja 2012.


title: The Finnuit

text: The Finnuit: Finnish Culture and the Religion of Uniqueness ('Suomalainen kulttuuri ja ainutlaatuisuuden uskonto') on brittiläisen Edward Duttonin vuonna 2009 ilmestynyt kirja. Dutton on opiskellut uskontoantropologiaa Aberdeenin yliopistossa, jossa hän myös väitellyt tohtoriksi ja työskentelee toimittajana.


title: The Finnuit

text: Kirjassa Dutton vertaa Suomea ja suomalaista kulttuuria Grönlantiin. Hänen mukaansa sekä suomalaisilla että grönlantilaisilla on ollut vaikeaa sopeutua nykyaikaiseen elämäntapaan. Tämä on näkynyt muun muassa uskonnollisuutena, runsaana alkoholinkäyttönä ja itsemurhien yleisyytenä. Esimerkiksi kristillisten herätysliikkeiden asema on vahva vastavaikutuksena perinteistä elämäntapaa uhkaaville muutoksille. Toisaalta herätysliikkeet heijastavat luterilaisuuden synti- ja häpeäkäsitystä ja siitä nousevaa tarvetta vertaisryhmään.


title: The Finnuit

text: Duttonin mukaan suomalaiselle kulttuurille on ominaista yhteisökeskeisyys, jossa yksilöllisyyden ilmaisu on rajoitettua. Sisäisiä ristiriitoja pyritään sovittelemaan ja vaientamaan. Suomi on hänen mukaansa myös perinteistä miehen mallia vaaliva yhteiskunta. Tätä mallia ylläpitää muun muassa miesten asevelvollisuus. Duttonin mukaan suomalaisilla on kulttuurisesti huono itsetunto, he ovat joutuneet häpeämään itseään. Väestöä on pidetty kehittymättömänä vielä 1900-luvulla, ja valtiollinen historia on nuorta. Yläluokka oli pitkään ruotsinkielistä. Duttonin mukaan Suomen ruotsinkielisiä saatetaan pitää vieläkin ylempään yhteiskuntaluokkaan kuuluvina etenkin vähemmän koulutetun väestön keskuudessa.


title: Kroatian Davis Cup -joukkue

text: Kroatian Davis Cup -joukkue edustaa Kroatiaa Davis Cupissa. Se toimii Kroatian tennisliiton alaisuudessa. Kroatia osallistui Davis Cupiin ensimmäisen kerran vuonna 1993. Kroatia voitti Davis Cupin vuonna 2005 voitettuaan finaalissa Slovakian. Maailmanlohkossa Kroatia on pelannut vuosina 1995, 2002–2007, 2009 ja 2010. Kaiken kaikkiaan Kroatia on pelannut 39 maaottelua, voittanut niistä 24 ja hävinnyt 15.


title: Comarca

text: Comarca on aluehallinnon yksikkö Espanjassa, Portugalissa, Nicaraguassa, Panamassa ja Brasiliassa. Espanjan aluehallinnossa comarcan rooli on samankaltainen kuin Yhdysvaltojen piirikunnilla. Ne ovat maakunnasta seuraava alueellinen yksikkö.


title: Comarca

text: Espanjassa comarcojen rooli vaihtelee alueittain: Kataloniassa ja Aragónissa ne ovat hallintoyksiköitä, joilla on oma valtuustonsa. Valenciassa puolestaan comarcan rooli on vain seremoniallinen. Sama on tilanne Portugalissa. Comarca tunnetaan Aragónissa nimellä redolada, Galiciassa nimellä bisbarra ja Baskimaalla nimellä eskualdeak tai arabako eskualdeak.


title: Comarca

text: Brasiliassa comarca on oikeudellinen yksikkö, joka muodostaa alimman oikeusasteen. Panamassa puolestaan on sekä maakuntiin verrannollisia comarcoja, että alemman tason comarcoja, jotka ovat verrannollisia kuntiin. Nimitys comarca indígena tarkoittaa puolestaan intiaanien asuttamia aluehallinnollisia yksiköitä.


title: Esko Rosnell

text: Esko Rosnell (23. kesäkuuta 1943 Pori – 24. syyskuuta 2009 Helsinki) oli suomalainen muusikko, rumpali.


title: Esko Rosnell

text: Rosnell aloitti uransa Eino Grönin orkesterissa Porissa. Myöhemmin hän muutti Helsinkiin ja soitti lukemattomissa jazzkokoonpanoissa, mutta ei keskittynyt pelkästään jazziin, vaan soitti mitä tahansa musiikkia. Hän oli UMO:n perustajajäsen.


title: Esko Rosnell

text: Hänen kansainvälisesti merkittävin esiintymisensä on Dizzy Gillespien ja Arturo Sandovalin kanssa albumilla "A Finland Station".


title: Mende Nazer

text: Mende Nazer on sudanilaissyntyinen ihmisoikeusaktivisti. Nazer kaapattiin 12-vuotiaana orjuuteen Khartumiin, josta hän joutui Lontooseen Sudanin lähetystön diplomaatin orjaksi. Hänen paettuaan orjuudesta hänen tarinansa nousi julkisuuteen ja lehtiotsikoihin, ja samalla paljastui Sudanissa yhä vallalla ollut orjuus.


title: The Joe Perry Project

text: The Joe Perry Project on yhdysvaltalainen rockyhtye, joka perustettiin vuonna 1979 Joe Perryn erottua Aerosmithistä.


title: The Joe Perry Project

text: Nykyään Joe Perry Project toimii nimellä Joe Perry.


title: Podluhy

text: Podluhy on Tšekissä Keski-Böömin maakunnassa, Berounissa sijaitseva kylä, jossa on 604 asukasta.


title: Vatsakipu

text: Vatsakipu on vatsan seudulla ilmenevää kipua. Oireet voivat olla tilapäisiä tai pidempiaikaisia. Kivun syyt voivat olla vaikeita selvittää, koska monet sairaudet voivat aiheuttaa oireita. Aina syytä ei löydetä.


title: Vaajakosken moottoritie

text: Vaajakosken moottoritie on Jyväskylän keskustan ja Vaajakosken välinen moottoritie. Keskustassa tie liittyy Rantaväylään. Moottoritie on osa valtateitä 4, 9, 13 ja 23 sekä eurooppateitä E63 ja E75. Tien keskimääräinen liikennemäärä on noin 25 000 ajoneuvoa vuorokaudessa, josta noin 1 600 ajoneuvoa on raskasta liikennettä.


title: Vaajakosken moottoritie

text: Jyväskylän liikenneratkaisun suunnittelun osana 1960-luvulla esitettiin moottoritien rakentamista Vaajakoskelle. Se piti rakentaa läpikulkutien jälkeen, mutta moottoritie rakennettiin ennen sitä läpikulkuratkaisun mutkistuessa ja liikenneruuhkien takia. Vaajakoskentie osoittautui Jyväskylän tukkoisimmaksi sisääntuloväyläksi. Liikenneministeriö hyväksyi Insinööritoimisto Viatekin laatiman suunnitelman vuonna 1972. Rakennustyöt käynnistyivät välittömästi Keski-Suomen tiepiirin omana työnä. Tien piti valmistua vuonna 1975, mutta rahoitusongelmien takia työt pitkittyivät ja kustannukset nousivat. Tiestä otettiin käyttöön viiden kilometrin osuus vuonna 1977 ja loput vuonna 1978. Moottoritien avajaiset koko tieosuuden valmistuttua olivat 1. marraskuuta 1978.


title: Vaajakosken moottoritie

text: Ensimmäisen puolen vuoden aikana moottoritien liikennevaloissa tapahtui noin kymmenen kolaria. Eniten onnettomuuksia sattui Leppävedentieltä ja moottoritieltä samaan aikaan risteykseen tulleiden autojen kohtaamistilanteissa. Molemmista suunnista tulleille paloi vihreä valo samanaikaisesti, ja autojen kääntyessä oli epäselvää kummalla oli väistämisvelvollisuus.


title: Vaajakosken moottoritie

text: Moottoritien valaistuskustannukset olivat alkuaikoina noin 40 000 markkaa vuodessa. 1979 tiellä toteutettiin kokeilu, jossa energian säästämiseksi valot sammutettiin risteyksiä ja opaskilpiä lukuun ottamatta kello 23–5 väliseksi ajaksi. Tämän ansiosta valaistuskulut laskivat 55 prosenttia. Kesällä 1980 päätettiin moottoritien valaistus poistaa kokonaan kello 24–5 väliseksi ajaksi.


title: Vaajakosken moottoritie

text: Moottoritie katkaisi yhteyden Niitynpäästä Sammallahden teollisuusalueelle, mikä pidensi monien työtekijöiden työmatkaa ja aiheutti tyytymättömyyttä. Alkuaikoina esiintyikin tien laitonta ylittämistä. Niitynpään kodikkuuden sanottiin vähentyneen moottoritien myötä ja kalojen ja sorsien kadonneen lahdesta.


title: Vaajakosken moottoritie

text: Tie on vain 6,7 kilometriä pitkä, mutta sillä on 19 siltaa. Siltojen suuri määrä johtuu siitä, että tie vedettiin teollisuusalueiden halki, vanhan maantien ja Jyväskylä–Pieksämäki-radan rinnalle. Moottoritien hintaa kasvattivat sillat, suuret kallioleikkaukset ja 50 rakennuksen purkaminen tien tieltä. Rakennustyötä aloitettaessa hinnaksi arvioitiin 35 miljoona markkaa, myöhemmin 50 miljoonaa ja lopulta töiden pitkittyessä loppuhinta nousi 90 miljoonaan. Tien metrihinta oli 10 000 markkaa, ja puhuttiinkin "Suomen kalleimmasta tiestä".


title: Vaajakosken moottoritie

text:
Moottoritien Vaajakosken puoleisessa päässä on liikenneympyrä, joka oli aluksi kaksikaistainen, välillä yksikaistainen ja muutettiin vuonna 2008 taas kaksikaistaiseksi. Liikenneruuhkat ja tiejärjestelyjen toimimattomuus yksikaistaisessa ympyrässä huolestuttivat viranomaisia ja maakuntavaltuustoa. Uusitussa kaksikaistaisessa ympyrässä pyrittiin liikenteenohjauksen selkeyteen paremmilla opasteilla ja viitoituksella.
Uusitussakin kaksikaistaisessa ympyrässä on kuitenkin sattunut onnettomuuksia.


title: Vaajakosken moottoritie

text: Vaajakosken moottoritielle on suunniteltu noin kolmen kilometrin pituista jatkoa, joka ohjaisi liikenteen Vaajakosken keskustan ohi. Vaajakosken ohitustie kulkisi Haapalahdesta Kanavuoreen Sammallahden teollisuusalueen ja Varassaaren läpi uutta siltaa pitkin Vaajavirran yli. Ohitustie sijoittuisi osittain Vaajakosken valtakunnallisesti merkittävän rakennetun kulttuuriympäristön alueelle. Sille on kaavailtu vaihtoehdoksi myös tunnelia, jonka pituus olisi lyhyemmän vaihtoehdon mukaan kaksi kilometriä ja pidemmän 3,4 kilometriä. Tammikuussa 2012 Keski-Suomen ELY-keskus tiedotti valinneensa jatkosuunnitteluun vaihtoehdon, jossa ohitustie kulkee maastokäytävässä Varassaaren kautta. Arvio moottoritien jatko-osuuden kustannuksista on 125 miljoonaa euroa.


title: Lauri Siivonen

text: Lauri Kalervo Siivonen (27. elokuuta 1912 Elimäki – 17. marraskuuta 1998 Helsinki) oli suomalainen eläintieteilijä.


title: Lauri Siivonen

text: Siivonen oli Suomen Riistanhoito-Säätiön ensimmäinen toiminnanjohtaja ja riistantutkimuslaitoksen johtaja 1943–1960, Helsingin yliopiston eläintieteellisen museon amanuenssi 1940–1947, dosentti 1940–1960, eläintieteen vt. professori 1954–1955, Oulun yliopiston eläintieteen vt. professori 1959–1960 ja professori 1960–1975.


title: Lauri Siivonen

text: Lauri Siivonen oli Suomen riistantutkimuksen perustajia ja nisäkästieteen uranuurtajia. Koulunsa hän kävi Pieksämäellä, jossa hänen luonnonhistorian opettajanaan oli Jussi Seppä. Tästä tulikin hänen innoittajansa luonnontutkimiseen ja myöhemmin hyvä ystävä. Tieteellisiä tutkimuksia ja julkaisuja Siivonen teki aluksi linnuista, nisäkkäistä, kimalaisista, lieroista ja muurahaisista. Hän kirjoitti mm. lintufaunan muutoksista ja pikkulinnut ja rastaat olivat hänen ensimmäisiä tutkimuskohteitaan. Laulurastas tuotti väitöskirjan 1939. Monipuolisen lintututkimuksen ansiosta Siivonen sai eläintieteen dosentin pätevyyden 1940.


title: Lauri Siivonen

text: Vuodesta 1942 lähtien Siivonen paneutui riistantutkimukseen saatuaan tehtäväkseen laatia Suomen Riistanhoito-Säätiön toimintaohjelman ja perustaa tutkimuksiin keskittyvä riistantutkimuslaitos. Hän toimi säätiön toiminnanjohtajana ja riistantutkimuslaitoksen johtajana 1943-60. Siivonen perusti riistantutkimustiedon levittämiseksi Suomen Riista-vuosikirjan ja oli sen päätoimittaja sekä aktiivisimpia kirjoittajia. Hän kirjoitti vuosikirjaan yli 30 kirjoitusta mitä moninaisimmista aiheista. Hänen ansiotaan on Suomessa käytössä oleva ainutlaatuinen tutkimusavustajaperinne, jolla metsästäjäkuntaa kannustetaan lukuisiin tutkimustehtäviin. Hänen selvityksensä metsäkanalintujen kannanvaihteluista ja aikaisen viherravinnon merkityksestä niiden lisääntymiselle herättivät ympäri maailmaa mielenkiintoa. Hän keräsi ympärilleen aktiivisen tiedeyhteisön, joka on tuottanut lukemattomia tutkimuksia.


title: Lauri Siivonen

text: Toisen elämäntyönsä Siivonen suoritti eläintieteen professorina vasta perustetussa Oulun yliopistossa. Täällä hän aloitti jo toisen kerran uuden yksikön toiminnan suunnittelun ja johtamisen. Hän korosti talviekologian tutkimusta ja toi esille tarpeen tutkia eläinten ja muun luonnon selviytymistä pitkästä pohjoisen talvesta. Pohjoisen ekosysteemin tärkeä osatekijä on poro, jonka tutkimuksen hän käynnisti Oulussa. Metsäpeura ja eläimistön jääkauden jälkeinen historia olivat myös keskeisiä aiheita. Hänen tärkeänä pitämiään maastotutkimuksia varten perustettiin yliopiston kenttäasemat Kuusamoon ja Perämerelle. Oppilailleen Lauri Siivonen oli tiedemiehenä innostava esikuva ja isällinen opettaja.


title: Lauri Siivonen

text: Siivonen keräsi samojen kansien sisälle ja kaikkien ulottuville sen sirpaleisen tietouden, jota Suomen nisäkkäistä oli. Näin syntyi hänen toimittamansa Suuri Nisäkäskirja 1956. Sitä seurasi myöhemmin kokonaan hänen itsensä kirjoittama Pohjolan Nisäkkäät 1967, myöhemmät painokset apul. prof. Seppo Sulkavan kanssa, joka on edelleen yleinen lähdeteos. Hän toimitti myös teoksen Suomen Nisäkkäät, joka ilmestyi 1972. Eläinten lumijälkien valokuvaus oli Siivosen mieliharrastus ja se johti teoksen Jäljet lumessa syntyyn 1982, julkaistu yhdessä Sulkavan ja Kalevi Heikuran kanssa. Kaikkiaan Siivonen kirjoitti 90 tieteellistä julkaisua ja yli 100 artikkelia, joista valtaosa käsittelee riistalajien elintapoja, riistanhoitoa ja riistantutkimusta. Nisäkästieteilijänä hänet tunnetaan varsinkin pikkunisäkkäiden erikoistuntijana. Siivonen oli perustamassa Suomen nisäkästieteellistä seuraa ja oli sen puheenjohtaja ensimmäiset 10 vuotta.


title: Lauri Siivonen

text: Työn ohella luonto oli Siivoselle rakas harrastuskohde. Luonnossa retkeily ja kaikenlainen luonnontuntemus oli hänen sydäntään lähellä. Siitä todisteena on hänen aktiivinen jäsenyytensä Oulun Luonnonystäväin Yhdistyksessä. Lauri Siivosen elämänikäinen harrastus olivat myös ehiöfilatelia ja postihistoria. Hän oli Suomen Ehiöfilatelistien kunniajäsen.


title: Maailman ääriin

text: Maailman ääriin (, ) on Wim Wendersin ohjaama road movie vuodelta 1991. Se kuvattiin Ranskassa, Saksassa ja Australiassa. Kaikissa elokuvan kuvauskaupungeissa Wendersillä oli mukanaan 17 teknikkoa ja näyttelijät, mutta muu työryhmä poimittiin joukkoon paikan päällä. Neljässä eri maanosassa sijainneita kuvauskaupunkeja oli yhteensä 15 ja -maita kahdeksan.


title: Maailman ääriin

text: Wenders ei ollut tyytyväinen elokuvan alkuperäiseen vuonna 1991 ilmestyneeseen lyhennettyyn teatteriversioon. Tämän vuoksi hän leikkasi siitä lähes viisi tuntia kestävän ohjaajan version, joka julkaistiin Saksassa dvd-muodossa 24. toukokuuta 2005. Allmovie kritisoi lyhyttä versiota katkonaisesta ja nykivästä kerronnasta.


title: Maailman ääriin

text: Elokuvan ääniraidalla musiikkia esittävät muun muassa U2, Talking Heads, Lou Reed, T-Bone Burnett, Peter Gabriel, Can, Elvis Costello, Patti ja Fred Smith, R.E.M., Depeche Mode, Daniel Lanois, Neneh Cherry sekä Nick Cave and the Bad Seeds.


title: Maailman ääriin

text: Suuren pankkiryöstössä varastetun rahasumman kanssa tekemisiin joutuvan ranskalaisen Clairen (Solveig Dommartin) matkaan tarttuu yhdysvaltalainen peukalokyytiläinen (William Hurt), joka vie osan rahoista mukanaan. Niinpä Claire ja saksalainen yksityisetsivä (Rüdiger Vogler) sekä Clairen entinen poikaystävä (Sam Neill) lähtevät jäljittämään tätä. He saavat selville, että peukalokyytiläinen on sokean äidin (Jeanne Moreau) ja Max von Sydowin esittämän tiedemiehen poika, joka kerää varoja sellaisen laitteen kehittämistä varten, jonka avulla hänen äitinsä kykenisi näkemään perheenjäsenensä heistä tehdyissä kuvatallenteissa.


title: Porto Digital

text: Porto Digital on Recifessä Brasiliassa sijaitseva tietotekniikan teknologiakeskus. Keskuksessa on yli 90 tietotekniikka-yritystä, joissa toimii yli 3 000 työntekijää. Vanha "Recife Antiagon" satama-alue on muuttunut IT-alan toimijoiden keskukseksi. Uudistushankkeen rahoittaa osavaltio ja paikallinen yliopisto UFPE toimii sen johdossa.


title: Andreas Lundstedt

text: Andreas Lundstedt (syntyjään Björn Helge Andreas Lundstedt, s. 20. toukokuuta 1972 Uppsala, Ruotsi) on ruotsalainen pop/disko -muusikko. Hän on tunnettu pop-yhtye Alcazarin solistina.


title: Andreas Lundstedt

text: Andreas on avoimesti homoseksuaali ja hän on ollut suhteessa Alcazarin entisen jäsenen Magnus Carlssonin kanssa. Andreas kertoi vuonna 2007 olevansa HIV-positiivinen.


title: Alex Cox

text: Alex Cox (s. 15. joulukuuta 1954) on brittiläinen elokuvaohjaaja. Cox tunnetaan monista elokuvistaan, esimerkkinä Sid & Nancy, joka kertoo Sex Pistolsin basistin Sid Viciousin ja Nancy Spungenin tarinan.


title: Alex Cox

text: Coxin 2013 julkaisemassa kirjassa President hän tutki John F. Kennedyn ja Lee Harvey Oswaldin elämää Kennedyin murhasta johtuvia tapahtumia viitaten erilaisiin salaliitto-teorioihin.


title: Alex Cox

text: Maaliskuussa 2007 julkaistussa blogikirjoituksessa Cox viittasi varapresidentti Dick Cheneyn osuutta salaliittoon syyskuun 11. päivän iskuista 2001 ja piti Cheneyä iskujen salaisena arkkitehtinä


title: Leonídas Kavákos

text: Leonídas Kavákos () (s. 1967 Ateena, Kreikka) on kreikkalainen viulisti ja kapellimestari.


title: Leonídas Kavákos

text: Kavákos aloitti opintonsa Ateenassa ja jatkoi opintojaan Yhdysvalloissa, jossa hänen opettajansa oli Josef Gingold.


title: Leonídas Kavákos

text: Kavákos voitti 18-vuotiaana vuonna 1985 Jean Sibelius -viulukilpailun ja vuonna 1988 puolestaan Paganini-kilpailun ("Premio Paganini"). Voittojen ansiosta Kavákos kutsuttiin eri orkesterien solistiksi Pohjois-Amerikassa, Lähi-idässä ja Euroopassa. Sittemmin hän on esiintynyt muun muassa Berliinin filharmonikkojen, Houstonin sinfoniaorkesterin, Atlantan sinfoniaorkesterin, Toronton sinfoniaorkesterin, La Scalan filharmonikkojen, Rotterdamin filharmonikkojen, Los Angelesin filharmonikkojen, Bostonin sinfoniaorkesterin, New Yorkin filharmonikkojen, Israelin filharmonisen orkesterin ja Lontoon filharmonisen orkesterin solistina.


title: Leonídas Kavákos

text: Kavákos on toiminut myös kapellimestarina, ja hän on esimerkiksi johtanut La Scalan filharmonikkoja. Hän toimi lokakuusta 2007 syyskuuhun 2009 itävaltalaisen Camerata Salzburg -kamariorkesterin taiteellisena johtajana.


title: Technopolis Innovation Park Delft

text: Technopolis Innovation Park Delft (eli Technopolis) on Delftissä Alankomaissa sijaitseva tiedepuisto, joka perustettiin vuonna 2005.


title: Technopolis Innovation Park Delft

text: Technopolis sijaitsee Delftin teknillisen yliopiston kampuksella. Alue kattaa 70 hehtaaria. .